Rekabentuk HTC Nexus 2016 Dipertontonkan Buat Pertama Kali

Sudah tiba musim dimana beberapa telefon pintar yang bakal dikeluarkan pada Q3 2016 diumumkan. Bermula dengan Samsung Galaxy Note 7, iPhone 7 dan bakal diikuti oleh HTC Nexus.

Untuk pengetahuan anda, jenama HTC dipilih sebagai pengeluar telefon pintar keluaran Nexus pada tahun ini. Hadir dengan rekaan yang kemas serta penggunaan yang lancar pada telefon pintar flagship terbaru mereka mungkin membuatkan Google sekali lagi memberi kepercayaan buat HTC hasilkan telefon pintar Nexus terbaru.

Google hampir pasti untuk mengeluarkan dua telefon Nexus pada tahun ini yang diberikan codename ‘Marlin’ dan ‘Sailfish’. Berdasarkan beberapa bilangan rumour yang dikeluarkan, kami hampir pasti HTC Sailfish memfokuskan kepada kategori mid-range iaitu skrin bersaiz 5.0-inci manakala HTC Marlin memfokuskan kepada kategori flagship dengan skrin bersaiz 5.5-inci.

Nampaknya, ini mungkin gambar pertama HTC Nexus yang tertiris pada tahun ini. Kami jangkakan lebih banyak gambar yang terteras menjelang beberapa minggu lagi.

The 2016 HTC Nexus looks like a cross between the Nexus 4 & iPhone with glass and fingerprint scanner on the back. pic.twitter.com/7pm9fhszki

Berdasarkan gambar yang baru tertiris, dilihat HTC memilih untuk menggunakan material kaca di bahagian belakang secara penuh. Sesuatu yang baru daripada pengeluar HTC. Oh ya, Sedikit sebanyak mengingatkan kami kepada iPhone 4 dan Sony Xperia Z-series.

Dikatakan HTC Sailfish selaku flagship bagi telefon Google Nexus pada tahun ini tidak mempunyai perbezaan yang banyak dengan Samsung Galaxy Note 7 dari segi spesfikasi. HTC bakal menggunakan Snapdragon 820 serta 4 GB RAM. Agak mengecewakan buat peminat Android yang gilakan spesifikasi yang lebih tinggi, setidaknya RAM 6 GB. Dari segi kepantasan, tidak dinafikan, kedua-dua telefon Nexus bakal beroperasi ‘smooth like butter’.


Rekabentuk Huawei P10 Didedahkan Sepenuhnya 2 Minggu Sebelum Pelancaran

Setahun selepas kejayaan Huawei melancarkan Huawei P9, syarikat ini nampaknya mahu meneruskan rekod cemerlang mereka menghasilkan camera smartphone yang berkualiti tinggi dengan melancarkan Huawei P10.

Berdasarkan apa yang diumumkan Huawei, model flagship keluaran mereka ini bakal diumumkan di Barcelona sempena acara MWC 2017 pada 26 Februari ini. Dalam pada itu, seperti yang dijangka, kuasa internet nampaknya bertindak lebih pantas sementara menantikan pelancaran rasmi daripada Huawei.

Beberapa rekabentuk dan warna telah mula tertiris sejak pada bulan lepas yang memaparkan apa yang bakal dibawa Huawei buat model terbaru mereka ini. Seperti pada tahun lepas, dua model bakal dikeluarkan Huawei iaitu P10 dan P10 Plus. Berikut merupakan gambar Huawei P10 yang tertiris tempoh hari.

Berdasarkan apa yang dilihat, Huawei nampaknya semakin berani untuk mengeluarkan warna yang agak ‘rare‘ untuk sebuah smartphone dengan pilihan warna yang pelbagai.

Tidak sah rasanya jika tidak membincangkan soal kamera pada model terbaru Huawei. Berdasarkan ura-ura, Huawei P10 bakal menyertakan kamera 20-megapixel dan 8 megapixel di bahagian hadapan. Upgrade yang boleh tahan menarik daripada Huawei. Kami menjangkakan Huawei bakal menyertakan bokeh effect yang lebih power pada model ini hasil sentuhan Leica.

Untuk mengetahui dengan lebih lanjut mengenai spesifikasi dan rekabentuk Huawei P10, sama-sama kita nantikan pada 26 Februari ini dimana Huawei bakal melancarkan smartphone flagship terbaru mereka pada acara MWC 2017.


Rekabentuk Perabot Universiti Ini Berbeza Dari Yang Lain Kerana Satu Sebab Sahaja

Sebuah firma arkitek telah merekabentuk sebuah meja yang besar dengan harapan dapat meningkatkan interaksi antara pelajar ketika menggunakannya kerana universiti menekankan perabotnya mestilah praktikal. Permukaan meja ini begitu besar dan memiliki beberapa bulatan di dalamnya. Ia direka khas oleh Menéndez dan Gamonal Arquitectos untuk sebuah kampus di Oviedo University, Asturias, Sepanyol. Penampilannya begitu kreatif dan mendorong perhatian pelajar ke arah interaksi yang lebih baik.


Rekabentuk Oneplus 3 Tertiris Dan Bakal Dijual Q3 2016 Ini

Oneplus telah mula menjadi pilihan ramai pengguna Android apabila mula mengumumkan Oneplus One yang tampil dengan spesifikasi yang masih releven sehingga kini serta harga rendah.

Penggunaan ROM Cyanogenmod sebelum ini telah membuatkan ramai kaki flash ROM sebelum ini beralih kepada OnePlus One. Proses inovasi dan promosi yang menarik telah membuatkan Oneplus semakin dikenali apabila mengumumkan Oneplus Two dan Oneplus X.

Pada tahun ini, pihak Oneplus sekali lagi akan mengumkan telefon pintar flagship terbaru mereka yang akan diberi nama OnePlus 3.

Dari segi rekabentuk didapati Oneplus 3 bakal hadir dengan rekabentuk seakan – akan siri Htc One beserta kerangka besi. OnePlus 3 bakal menggunakan dual LED flash dan USB Type-C sepertimana OnePlus  2.

Berikut merupakan kemungkinan spefikasi bagi OnePlus 3 yang bakal diumumkan nanti.

Skrin: 5.5 inci 1080p (kemungkinan bakal hadir dengan 4k display)
Processor : Octa Core Snapdragon 820 SOC 64 bit Chipset
RAM: 4 GB Memory 16/64 GB
OS: Android v6.0.1 (Marshmallow OS)
Kamera: kamera belakang 13 MP serta 5 MP kamera hadapan
Bateri: 3500 mAH

Oneplus 3 bakal diumumkan pihak Oneplus pada Q3 2016 ini dimana bakal dijual di Malaysia sekitar bulan Oktober 2016.


Rekabentuk Samsung Galaxy Note 7 Tertiris Sebulan Sebelum Pelancaran

Samsung Galaxy Note bakal diumumkan dalam beberapa hari sahaja lagi. Nampaknya sudah tiba masanya beberapa rumour rekabentuk Galaxy Note 7 terbaru tertiris daripada @evleaks. Buat anda yang tertanya-tanya mengapa model terbaru Galaxy Note terbaru adalah Galaxy Note 7 dan bukanlah Galaxy Note 6, anda boleh klik ke link ini.

Untuk pengetahuan anda @evleaks merupakan individu yang seringkali hadir dengan gambar tertiris telefon pintar terlaju dan boleh dikatakan agak tepat jangkaannya.

Perkara yang paling ketara yang dapat kami lihat menerusi ‘leak’ ini adalah model terbaru ini bakal hadir dengan skrin dwi-lengkung. Suatu cubaan yang agak berani daripada Samsung. Variasi warna yang dikeluarkan juga agak ‘fresh’ berbanding warna gold dan putih seperti sebelum-sebelum ini.

Cip pemprosesan Snapdragon 823 dan RAM 6 GB adalah dijangka berdasarkan trend terkini. Sama-sama nantikan ‘The next big thing’ daripada Samsung yang bakal diumumkan pada 2 Ogos 2016.


10 Tip Survival Dan Ikat Perut Untuk Pelajar Universiti

Nota Editor: Idea berikut adalah daripada Khairul Hakimin Muhammad di akaun Facebook beliau. Kami kongsikan semula di sini dengan izin daripada penulis. Semoga ia dapat dijadikan rujukan untuk para adik-adik yang sedar belajar.

Pelajar Universiti Koyak Usus Akibat Berlapar. Ya Tuhan. Begitu sekali kau orang berlapar.

Begini adik-adik, abang tadi bersembang kencang lepas kerja sampai berdarah hidung. Sembang kat WhatsApp je pun. Kahkahkah. Ada yang salahkan YB sorang tu, ada juga yang tiba-tiba menyampuk iklan Tone Excel. Hangin dibuatnya.

Oleh kerana banyak sangat isi penting masa perbualan tadi, isteri pun belum balik lagi maka abang rajinkan diri buka laptop dan senaraikan 10 idea kerja part time untuk korang.

Abang sendiri dulu ambil upah bersihkan lobi dewan makan. Kemudian masa ambil degree abang kerja di Katering di Klang. Best. Sampai sekarang tak kurus-kurus dibuatnya.

Sungguh dik, ada banyak perkara kita dapat buat masa belajar. Janganlah sampai berlapar. Kesian sungguh kau orang ni.

Bacalah baik-baik dan sebarkan pada kawan-kawan lain ya. Semoga boleh bantu mana yang patut. Kau jangan pulak PM abang suruh buat assignment. Bergaduh kita nanti.

Curi masa untuk pergi kerja kedai makan. Kerja kedai makan ini kau akan dapat tiga benda. 1, duit (walau sikit). 2, makan. Itu sangat penting supaya kau tak lapar masa belajar. 3, Pengalaman. Ini yang ajar kau tentang hidup.

Hidup kat Universiti kau kena peka dengan semua kawan-kawan kau. Lebih-lebih lagi kalau duduk satu rumah atau satu bilik. Peka ini bukan kau kena mandi sama-sama, tak woi. Kau kena pikir solat kawan, perut kawan, hidup mati kawan.

Bila kau dapat duit PTPTN atau pinjaman mana-mana. Kau pakat dengan kawan-kawan sebilik kau untuk beli sebijik printer. Printer tu kau guna untuk berniaga.

Tampal kat pintu bilik kau tu kata boleh print sekeping RM0.50 sekeping. Kau percayalah, mesti ada budak-budak kaya yang pesen lambat siap esaimen. Spesis ini tak pernah terancam sampai bila-bila.

Masa kat Universiti ni kau kena rajin puasa. Isnin khamis kau jangan lupa. Bila kau ingat Tuhan, Tuhan lagi ingat kat kau.

Dengan puasa, kau dapat jimat dua hari seminggu dari makan banyak-banyak dengan kawan-kawan kau. Masa berbuka, beli nasi dan satu lauk sahaja. Air kau ambil kat asrama atau jerang air sendiri.

Rajin-rajin jemaah di surau atau masjid. Rajin-rajin juga berbaik dengan orang-orang ke rumah Allah ini. Kau tak akan percaya dari sini akan datang pertolongan yang macam-macam hebatnya.

Semua Allah tolong. Kau lapar pergi tidur memang tidur sahajalah kau dapat. Cuba bawa-bawa ke masjid entah-entah ada pisang.

Baca: Tergesa-Gesa Nak Berjaya. Ini Nasihat Ikhlas Seorang Pensyarah Kepada Graduan Universiti

Rajin-rajin ke perpustakaan. Antara manusia yang paling banyak hati dan jiwa ialah yang paling suka membaca.

Mereka ini seolah-olah ada jambatan gelombang minda yang suka berkawan dengan orang yang sama suka membaca. Sambil itu juga, kau boleh lupa tentang makan.

Berniaga online ni satu perkara paling power kau boleh buat. Entah-entah kau boleh kaya dengan bergaya. Ini abang bagi kau petua, kau pakat dengan kawan-kawan beli 10 helai tudung kat jalan Tar yang murah-murah (lebih kurang kau boleh dapat RM200 untuk 10 helai tu).

Kemudian kau mula jual dengan kawan-kawan sekelas kau. Sambil tu kau jual kat FB. Kau tengoklah hasil dari RM200 nanti jadi berapa.

Selain dari semua tu, kau boleh saja pergi kedai mana-mana dan cakap kau orang susah dan nak tolong sahaja buat-buat kerja di kedai tu. Tauke kedai pun ada hati juga, mesti kesian tengok kau. Dapat RM10 dalam 1-2 jam pun kira ok. Dapat makan dua hari.

Bila kau dah senior, kau jual sahaja buku-buku sem kau tu pada adik-adik junior. Tak payah nak sayang-sayang. Kau percayalah cakap abang, tak guna dah buku tu dik. Sungguh!

Satu lagi cara paling legend ialah kaya dengan jual nota. Ini abang cadang kau semua buat awal-awal semester. Kau rajin duduk depan dan salin semua nota yang pensyarah kau ajar.

Kemudian dengan kuasa WhatsApp kau buat group dan add semua kawan-kawan kau. 1 nota untuk satu hari RM2, kau bayang kalau ada 10 kelas hari tu?

Semoga bermanfaat dik. Sebar pada kawan-kawan U kau ya.

Dari abangmu, cewah.
Khairul Hakimin. Muhammad.

LIKE dan FOLLOW Vocket di Facebook serta Instagram


Ahmad Idham Sah Pegang Jawatan CEO Baharu Finas

Setelah agak lama menantikan berita siapa yang akan menggalas tugas Ketua Pegawai Eksekutif (CEO) untuk perbadanan Filem Nasional Malaysia (Finas), pelakon dan pengarah Ahmad Idham Ahmad Nadzri telah dipilih bakal memegang jawatan ini untuk tempoh dua tahun.

Ianya disahkan oleh menteri Kementrian Komunikasi dan Multimedia Malaysia (KKMM), Gobind Singh Deo dalam satu kenyataan pagi tadi bagi menggantikan pemangku, Shakib Ahmad Shakir yang menjalankan tugas sebagai CEO sejak empat bulan lalu.

“Kita mengucapkan terima kasih kepada Shakib untuk perkhidmatan beliau dalam menjalankan tugasan sebagai pemangku jawatan berkenaan. Kita berharap Ketua Pegawai Eksekutif yang baru ini akan berkhidmat untuk meningkatkan usaha-usaha Finas bagi membangunkan industri ini,” kata Gobind kepada Harian Metro.

5 min lagi sejarah bakal berlaku di @tv3malaysia. #spanarjaya❌

A post shared by  Ahmad Idham (@ahmad_idham) on Feb 2, 2019 at 4:53am PST

Sebelum menjadi pengarah, Ahmad Idham mula mengukir nama dalam bidang lakonan selepas menamatkan pengajian dalam bidang Perakaunan di Institut Teknologi Mara (ITM; kini Universiti Teknologi MARA) dan mempunyai pengalaman lebih 25 tahun dalam bidang seni.

Antara filem yang pernah diarah oleh Ahmad Idham sebelum ini adalah Remp-It, Tentang Bulan, Impak Maksima, Congkak, Adnan Sempit dan Pencuri Hati Mr. Cinderalla. Semoga Finas akan jadi lebih baik berada di bawah kendalian Ahmad Idham.


Rekabentuk Samsung Galaxy S10+ Sekali Lagi Tertiris

Sudah menjadi trend sejak beberapa tahun ini dimana rekabentuk dan spesifikasi telefon pintar seringkali kali tertiris dan dipertontonkan lebih awal sebelum pelancaran rasmi.

Pada model kali ini, Samsung menjanjikan perubahan serta inovasi terbaru melalui model mereka dimana model ini dijangkakan hadir dengan skrin Infinity-O. Selain itu, ura-ura mengenai Samsung Galaxy S10 yang hadir dengan skrin boleh dilipat semakin kuat melalui teaser yang dikeluarkan Samsung.

Dari segi spesifikasi, Samsung dijangka hadir dengan processor Exynos 9820, RAM 8 GB serta ruang storan 128 GB. Dijangkakan beberapa variasi bakal dikeluarkan melihat kepada pengeluaran model-model sebelum ini.

Menariknya, model Galaxy S10 yang bakal dilancarkan pada kali ini bakal hadir dengan pengimbas cap jari diatas skrin yang dikatakan lebih memudahkan pengguna.

The exact size of the future Galaxy phone screen:S10 Lite: 5.75 inchesS10: 6.11 inchesS10+: 6.44 inchesS10 5G version: 6.66 inchesNote10: 6.75 inches

— Ice universe (@UniverseIce) December 24, 2018

Seperti juga model keluaran Samsung melalui siri Galaxy sebelum ini, model ini bakal hadir dengan beberapa variasi serta hadir dengan saiz skrin yang berbeza. Sama-sama kita nantikan apakah lagi kejutan yang bakal dibuat Samsung sempena pelancarannya pada 21 Februari ini.


Samsung Galaxy S8 Pertama Kali Didedahkan Sepenuhnya Sebulan Sebelum Pelancaran

Kurang lebih sebulan sahaja lagi sebelum Samsung melancarkan smartphone flagship terbaru mereka kepada umum. Dikatakan pelancaran Samsung Galaxy S8 pada kali ini lebih kepada mengembalikan maruah Samsung yang tercalar berdasarkan insiden yang berlaku pada tahun lepas.

Ura-ura untuk Samsung tidak lagi mengeluarkan siri Samsung Note semakin kuat setelah Samsung Galaxy S8+ dengan saiz skrin yang lebih besar bakal dilancarkan. Berikut merupakan rekabentuk mengenai Samsung Galaxy S8 yang bakal dilancarkan pada bulan hadapan daripada pakar leak terkenal, Evan Bless.

I think this is what you've been waiting for. pic.twitter.com/FvYfsLOy0R

Seperti juga iPhone, Samsung bakal mengeluarkan dua model pada kali ini. Kemungkinan bukan lagi siri Samsung Galaxy Edge tetapi Samsung Galaxy S8+. Dikatakan saiz skrin 5.8-inci dan 6.2-inci antara yang membezakan Samsung Galaxy S8 dan Samsung Galaxy S8+.

Pada kami, rekabentuknya tampak sangat elegant dan minimalis. Ini merupakan pertama kali ini sejak mula diperkenalkan Samsung siri Galaxy tidak lagi menyertakan home button. Hal ini membolehkan model ini mempunyai lebih banyak ruang untuk menyertakan saiz skrin yang lebih besar pada frame yang lebih kecil. Cool!

Melihat kepada trend 2017, kemungkinan kita akan melihat lebih banyak smartphone yang dikeluarkan selepas ini hadir tanpa home button. Bermula dengan LG G6, seterusnya Samsung Galaxy S8 dan mungkin iPhone terbaru yang bakal menyusul September ini.

Buat anda yang lebih sukakan penyertaan home button dibahagian hadapan, mendapatkan Samsung Galaxy S7 Edge mungkin masih releven ketika ini. Kameranya yang dipilih sebagai antara ‘Best Smartphone Camera Of The Year 2016’ mungkin tidak jauh bezanya berbanding model terbaru yang bakal dikeluarkan Samsung ini.

Samsung Galaxy S7 Edge yang dulunya dijual dengan harga RM3099 kini dijual secara promosi dan ansuran di Lazada. Anda boleh dapatkannya di sini.


Remaja Pecahkan Rekod Dunia Siapkan Rubik Sepantas 5.3 Saat Sahaja

Collin Burns menyebabkan beberapa orang seakan dirasuk selepas menyaksikan beliau memecahkan rekod dunia selesaikan kiub Rubik dengan masa 5.3 saat sahaja, atau lebih tepat lagi 5.253 saat. Tahniah kami ucapkan.

AWAS: Video ini mengandungi bunyi yang boleh menyakitkan telinga anda.

p/s: siapa berani cabar Collin dengan rekod yang lebih pantas? Jom cuba

LIKE dan FOLLOW Vocket di Facebook serta Instagram


Rekod Jualan 11.11 Lazada Pada Tahun Lalu Berjaya Dipecahkan Dalam 13 Jam Sahaja

Di sebalik kegilaan jualan 11.11 tahun lalu, kemeriahan pada tahun ini nampaknya lebih terasa dengan sambutan orang ramai beserta promosi dan diskaun yang pelbagai.

Belum sempat 11.11 berakhir, Lazada dilaporkan sudah berjaya memecah rekod jualan tahun lalu dalam jangka masa 13 jam sahaja. Lebih hebat, dikhabarkan lebih satu juta item telah terjual sepanjang satu jam pertama promosi dibuka dimana syarikat ini berjaya menghantar barangan kepada pelanggan terawal mereka seawal 1.20 pagi.

Melihatkan rekod yang berjaya dicapai Lazada, tidak mustahil Lazada mampu mencapai jumlah jualan dua hingga tiga kali ganda berbanding tahun lalu. Agak menarik untuk menyaksikan rekod beberapa platform e-commerce lain yang pastinya turut mengutip jumlah jualan yang tinggi pada hari ini.

Bagaimana pula dengan anda? Item apakah yang berjaya dicapai anda pada hari ini.

Kami kongsikan kepada anda beberapa barangan berbaloi yang sedang ditawarkan dengan harga promosi boleh anda dapatkan. Klik pautan di bawah untuk mengetahui dengan lebih lanjut.

5 Telefon Pintar Berbaloi Dimiliki Sempena Jualan 11.11 Lazada

Lihat Promosi Machines Dengan Diskaun Sehingga RM2,066 Sempena Jualan 11.11


Jualan Suku Pertama Puma Diumumkan Meningkat

Puma baharu sahaja mengumumkan rekod jualan suku pertama tahun 2019 yang menunjukkan peningkatan berbanding tempoh yang sama tahun lepas.

Peningkatan ini disebabkan kepelbagaian produk yang ditawarkan seperti running, casual, basketball dan lain-lain yang merangkumi produk lelaki dan wanita.

Rekod jualan suku pertama ini menunjukkan peningkatana sebanyak 15.3% kepada €1.32 billion (~RM6.085 bilion) manakala keuntungan operasi dicatatkan melebihi jangkaan iaitu €143 juta berbanding jangkaan €139 juta sahaja.

Puma menunjukkan peningkatan positif yang ketara berbanding pesaing seperti Nike dan Adidas. Peningkatan jualan ini juga disebabkan oleh hasil kerjasama strategik antara Puma dan beberapa nama besar dan berpengaruh seperti Selena Gomez.


Rekod Lagu Di Dapur Buat Ibu Tersayang Ini Memukau Halwa Telinga

Apabila sesuatu disampaikan dengan keikhlasan, kita yang mendengarnya akan turut terasa kecantikan ikhlas tersebut. Itulah yang berlaku di dalam sebuah dapur apabila seorang ibu meminta anak-anaknya menyanyikan sebuah lagu bertajuk Hero (Family of the Year). Mereka benar-benar menyampaikan lagu itu dengan cara tersendiri buat ibu mereka. Ia menjadi lebih indah apabila disulami dengan rasa cinta dan sayang buat ibu mereka berdua. Mereka ialah Nathan and Eva Leach.

LIKE Facebook THE VOCKET untuk ikuti lebih banyak artikel menarik. Anda juga boleh menghantar kisah menarik anda dengan KLIK SINI.


Rekod Tertinggi Sepanjang Pandemik, Malaysia Catat 6,075 Kes COVID-19 Pada Hari Ini

Hari yang membimbangkan buat seluruh rakyat Malaysia selepas Malaysia merekodkan jumlah kes sebanyak 6,075 pada hari ini sekaligus menjadi hari dengan kes tertinggi sejak bermulanya pandemik.

Negeri Selangor muncul sebagai negeri dengan kes tertinggi dengan jumlah kes sebanyak 2,251 diikuti dengan Johor dengan 699 kes. Kuala Lumpur turut merekodkan jumlah kes tertinggi sebanyak 660 kes.

Selangor : 2,251 Sabah : 160 Johor : 699WP KL : 660 Sarawak : 323 Pulau Pinang : 183 Negeri Sembilan : 189Kelantan : 441 kesPerak : 220 Kedah : 445 Melaka : 122 Pahang : 150 Terengganu : 203 WP Labuan : 14 WP Putrajaya : 9Perlis : 6 pic.twitter.com/ibVlWeSreK

Difahamkan inisiatif negeri Selangor dalam menjalankan ujian COVID-19 secara besar-besaran antara yang punca kepada peningkatan kes yang tinggi di negeri tersebut.

Sehubungan dengan itu, orang ramai dinasihatkan untuk mematuhi SOP yang ditetapkan sepanjang Perintah Kawalan Pergerakan (PKP) berlangsung sebagai usaha untuk menghalang penularan wabak COVID-19.

Perkataan ‘koyak’ berjaya tersenarai dalam Urban Dictionary selepas dipopularkan netizen Malaysia dalam menyerang media sosial Israel.

Dipopularkan Netizen Malaysia, Perkataan ‘Koyak’ Berjaya Tersenarai Dalam Urban Dictionary

Lancar #OpsBedil, ‘Hacker’ Dari Malaysia Muncul Wira Selepas Berjaya Godam Pengkalan Data Israel


Rekod Video 1 Minit Dan Anda Berpeluang ‘Perform’ Di Pentas Showcase AME 2019

Baru-baru ini, viral isu rupa lebih penting berbanding bakat dalam pencarian wajah baru pelakon bagi menghiasi drama-drama di kaca TV. Ada yang bersetuju dan ada juga yang menentang. Bagi kami, sekurang-kurangnya berilah mereka peluang bagi menyerlahkan bakat yang ada.

Kalau bakat terus dipendam, siapa yang akan nampak kan? Jangan risau, jom cuba nasib di tempat lain pula. Tonjolkan bakat sebenar anda dalam peraduan #AktifkanAME2019 bagi mencapai impian dan seterusnya menyerlah seperti bintang serta selebriti tempatan kita!

Untuk pengetahuan anda, 100PLUS bekerjasama dengan Anugerah MeleTOP ERA 2019 bagi menyuntik semangat anak muda menyerlahkan bakat mereka dalam pelbagai bidang seperti tarian, nyanyian, pengacaraan, lakonan dan sebagainya. Nak join atau tidak?

Menariknya peraduan #AktifkanAME2019 ni, macam mana cara nak join tu?

Senang sahaja! Apa yang anda perlu buat hanyalah:

1. Rekod video berdurasi 1 minit sambil menyerlahkan bakat masing-masing.

2. Kemudian, upload video tu dalam akaun Instagram berserta hashtag #AktifkanAME2019 #AME2019 #100PLUS dan #MeleTOP.

3. Paling penting, setkan akaun Instagram anda menjadi ‘public’ ya?

Peraduan ini sudah bermula sejak 11 Mac 2019 lalu dan akan tamat pada 1 April 2019. Jadi, upload video korang sekarang!

3 video terbaik akan dipilih dan akan dipaparkan dalam episod MeleTOP pada 9 April 2019. Kemudian, MeleTOP akan upload 3 video terbaik tu dalam Instagram MeleTOP untuk sesi undian yang akan menentukan siapa pemenang bertuah yang akan beraksi di pentas showcase AME2019.

Sementara itu, pemilik 3 video terbaik nanti perlu sediakan video promo apabila sesi undian bermula.

Undian untuk 3 video terbaik nanti akan bermula pada 9 hingga 15 April 2019. Peserta dengan jumlah ‘Like’ paling banyak akan diumumkan sebagai pemenang dalam episod MeleTOP pada 16 April 2019. Jadi, stay tuned!

Hadiah yang ditawarkan peraduan #AktifkanAME2019 ni bukan calang-calang. Iyalah, apa lagi mahu bagi selain daripada hadiah lumayan bagi menghargai bakat-bakat terpendam anda! Kalau bertuah dan bakat anda itu digemari netizen-netizen di media sosial, korang berpeluang menerima:

Hadiah Utama
-Wang tunai RM10,000
-2 tiket VIP ke Anugerah MeleTOP ERA 2019
-Berpeluang membuat persembahan di pentas showcase Anugerah MeleTOP ERA 2019 di Axiata Arena, Bukit Jalil.

Tempat ke-2
Wang tunai RM5,000
2 tiket VIP ke Anugerah MeleTOP ERA 2019

Tempat ke-3
Wang tunai RM3,000
2 tiket VIP ke Anugerah MeleTOP ERA 2019

Kalau anda tidak bertuah menang tempat pertama, kedua atau ketiga, jangan risau kerana penyertaan anda juga diberi penghargaan!

Sebanyak 50 penerima hadiah saguhati akan membawa pulang 2 tiket VIP ke Anugerah MeleTOP ERA 2019 dan solekan muka serta dandanan rambut asas secara PERCUMA!

Tunggu apa lagi? Rekod dan upload video anda sekarang!

Untuk terma dan syarat peraduan, layari laman web 100PLUS. Semoga berjaya!

Standby asah bakat korang sekarang sebab mana tau nanti ada peluang untuk perform dekat showcase AME 2019. Korang boleh check dekat website 100plus cara-cara nak join contest ni. #AKTIFKANAME2019 #aktifkanpotensimu #100plusaktifkanpotensimu

A post shared by  amirulaffeq (@amirfloor88) on Mar 13, 2019 at 3:48am PDT


Relens, Aplikasi Yang Mampu Mengubah Hasil Gambar Telefon Pintar Kepada Seakan DSLR

Anda sudah pasti mahu merakam detik-detik kegembiraan di pagi hari raya dengan baik. Tahukah anda tentang aplikasi Relens yang mampu mengubah telefon pintar menjadi kamera DSLR profesional?

Aplikasi Relens ini mula digunakan ramai dek kerana kemampuan menghasilkan gambar bertaraf profesional dengan bantuan pengkomputeran fotografi dan algoritma pintar. Anda boleh dapatkan aplikasi ini di Google Play Store atau App Store.

Antara penawaran ciri profesional yang sedia digunakan adalah menambah efek bokeh pada gambar dengan adanya tetapan aperture yang besar. Ditambah pula dengan bantuan AI yang dapat menjadikan bokeh anda lebih realistik seperti DSLR.

Bukan itu sahaja, anda boleh menggunakan ciri kamera yang ditawarkan menerusi aplikasi dengan kebolehan mengawal tetapan fotografi secara manual seperti profesional. Malah, terdapat sejumlah jenis lensa digital yang boleh menjadikan gambar raya anda ala-ala klasik.

Di samping itu, anda juga boleh mendapatkan hasil gambar profesional dengan kualiti 4K HD di samping rakaman video sehingga 240 fps. Anda juga tidak perlu risau dengan suntingan kerana terdapat ribuan jenis filter berkualiti tinggi yang boleh digunakan.

Bahkan, anda juga boleh menerokai ciri suntingan yang profesional seperti HSL, Posterization dan banyak lagi. Selain itu, anda juga boleh memotong gambar kepada saiz yang tertentu dengan template tersedia sekaligus boleh memuat naik gambar ke media sosial dengan cepat nanti.

Dengan versi berbayar, anda boleh menikmati sejumlah ciri premium dan juga kemas kini baharu yang bakal ditambah nanti. Anda boleh pilih sama ada mahu melanggan secara bulanan berjumlah RM18.90 atau tahunan sekitar RM62.90 dan juga membeli terus pada harga RM94.90.

Jika sebelum ini anda risau dengan gambar raya yang kurang menarik, kini tidak lagi dengan adanya aplikasi Relens yang mampu menjadikan telefon pintar kepada kamera DSLR profesional.


Relevan Atau Tidak Pesta Arak Oktoberfest Diadakan Di Malaysia?

Oktoberfest ini boleh dikatakan pesta arak besar-besaran yang diadakan pada bulan Oktober setiap tahun di seluruh dunia. Pesta Arak ini sebenarnya bermula dari sebuah bandar Munich yang terletak di Jerman.

Di Malaysia, turut dianjurkan Oktoberfest dan telah mendapat lampu hijau oleh Menteri Wilayah Persekutuan dengan syarat perlu membuat permohonan bagi mendapatkan permit dan mematuhi semua garis panduan yang ditetapkan oleh Dewan Bandaraya Kuala Lumpur.

Menurut seorang pengguna Facebook dengan nama Achmat Kmitzki, bagi beliau Octoberfest lebih banyak membawa masalah. Menurut beliau, penduduk tempatan dinasihatkan supaya tidak keluar daripada rumah apabila pesta ini diadakan dek kerana hampir kesemua orang tempatan di negara itu tidak ubah seperti orang gila dan terlalu banyak jenayah yang berlaku ketika Oktoberfest.

Kami di VOCKET mendapatkan beberapa pandangan daripada netizen tentang penganjuran Oktoberfest. Terdapat sesetengah pihak yang menganggap ianya relevan untuk dilakukan di Malaysia malah ada juga yang sebaliknya.

Masyarakat yang menganggap ianya relevan :

“Pandangan peribadi saya, umumnya arak mmg tak pernah membawa sebarang kebaikan kepada manusia sejagat kecuali dlm kes-kes yang sangat minoriti, sama juga seperti rokok. Tapi kerajaan membenarkan penganjuran Oktoberfest ( dgn syarat yg ketat dan lokasi tertutup). Saya yakin bukan bermakna kerajaan menyokong tetapi sekadar memenuhi kontrak sosial masyarakat berbilang kaum dan agama di Malaysia.” – Ezar

“Bagi saya ada dua pandangan, dari sudut kesihatan tidak relevan sebab benda tu bahaya untuk kesihatan dan untuk orang awam lagi dan bagi untuk orang yang non-muslim relevan sahaja asalkan tidak mengganggu ketenteraman awam.” – Salman

“Ianya relevan tapi masih kena hormati orang Islam, jangan terlampau mabuk sehingga tak ingat dunia. Sebab saya rasa dalam Malaysia kita ada pelbagai bangsa dan kaum dan kita perlu saling menghormati lah. Kita ni negara harmoni jadi kita kena bagi apa yang orang bukan Islam nak buat selagi tidak ada orang Islam yang turut serta sebab penganjuran ini terang-terang hanya untuk orang bukan Islam sahaja.” – Khadijah

“Bagi saya relevan kerana kenapa kita nak mempertikaikan hak kebebasan bersuara mereka untuk menikmati arak, kita orang Islam dan Islam memang melarang orang Islam untuk minum arak tapi kita siapa untuk menghalang orang yang bukan Islam untuk minum arak.” – MimiYuzi

“Bagi saya ia sebenarnya agak relevan lah, saya tak pandang benda tu sebagai orang Islam, saya pandang ia disebabkan kawan-kawan sekeliling yang beragama bukan Islam jadi saya tidak ada masalah benda selagi saya tidak minum dan tidak mengganggu kehidupan saya.” – Redho Low

Masyarakat yang menganggap ianya tidak relevan :

“Tak patut! Sebab negara Malaysia dah di isytiharkan sebagai negara Islam. So mmg tak patut nak adakan pesta arak walaupun ramai yg non-muslim di Malaysia.” – Intan Farhana

“Tak patut sebab ni negara Islam, satu lagi pemimpin kita pon Islam, memang sekarang Melayu kita sendiri ada yang minum tapi pesta tersebut tak patut diadakan kat Malaysia.” – Airil Affandi

“Tak patut diadakan kat Malaysia sebab Malaysia adalah negara Islam cuma di duduki oleh pelbagai bangsa dan juga berlainan agama sahaja. Malaysia juga salah satu negara yang punya undang-undang ketat dari segi halal dan haram.” – Adi

“Tak elok sbb kita tak marah dia nk minum arak, tapi hormat la org sekeliling. Takpayah sampai buat pesta. Kita Islam tak larang dia nak buat apa yg dia nak buat tapi pesta? haha mcm lebih-lebih.” – Fakhri

Jadi kesimpulannya di sini, ada sesetengah pihak yang menganggap ianya relevan kerana mereka berpandangan dari sudut Malaysia yang mempunyai berbilang kaum dan seharusnya menghormati agama masing masing dan selagi tidak menarik orang Islam untuk menyertai pesta tersebut.

Sesetengah pihak lagi merasakan ianya tidak relevan dek kerana akan mengganggu ketenteraman awam dan mereka juga berpandangan dari sudut yang berbeza iaitu Malaysia ini adalah negara Islam yang mempunyai undang-undang yang ketat dari segi halal dan haram. Apa pula pandangan anda dalam isu ini?


Ahmad Izham Omar Dilantik Pengarah Eksekutif Khas Untuk Kandungan Kreatif Disney+

Syarikat The Walt Disney bahagian Asia Tenggara telah mengumumkan Ahmad Izham Omar sebagai pengarah kandungan dan kreatif yang baharu bagi perkhidmatan langgan video iaitu Disney+.

Ahmad Izham akan ditempatkan di Singapura di mana beliau akan melaporkan diri kepada Amit Malhotra, Ketua Serantau bagi syarikat The Walt Disney bahagian Asia Pasifik.

Menurut laporan, Ahmad Izham bertanggungjawab dalam menghasilkan serta menerbitkan kandungan yang menepati ciri-ciri bagi platform tersebut termasuklah program-program di bawah syarikat The Walt Disney.

“Ahmad Izham telah dilantik pada waktu yang sangat penting kerana Disney+ telah membuat keputusan untuk memperluaskan platform kami ke bahagian Asia Tenggara.

“Mempunyai visi yang strategik, pengalaman yang meluas dan mempunyai ciri-ciri kepimpinan, beliau akan membawa syarikat ini ke arah kepelbagaian penceritaan yang menarik di Disney+ buat pelanggan,” kata Amit Malhotra.

Ketika ini, Disney+ masih belum tersedia di Malaysia dan tarikh kemasukan platform itu masih tidak diketahui. Difahamkan, Indonesia merupakan negara pertama di Asia Tenggara yang memiliki Disney+.

Bagi yang kurang mengenali Ahmad Izham, selain menjawat jawatan sebagai bekas Pegawai Eksekutif Primeworks Studios Sdn Bhd, beliau turut melancarkan saluran TV8 pada tahun 2003.

Beliau telah bekerjasama dengan pelbagai artis tanah air Malaysia termasuklah Faizal Tahir, Siti Nurhaliza dan Too Phat.

Penulis skrip dari Malaysia, Adele Lim sebelum ini disahkan akan menulis untuk sebuah animasi Disney. klik pada pautan di bawah.

Selepas Crazy Rich Asians, Wanita Malaysia Ini Jadi Penulis Skrip Filem Animasi Terbaru Disney

BoboiBoy The Movie 2 Cipta Sejarah Tercalon Finalis Anugerah Filem Animasi New York

James Wan Dipilih Sebagai Penerbit Filem Mortal Kombat Terbaru


3 Pengajaran Aku Dapat Dari Remaja 13 Tahun Jual ‘Spinner’ Tanpa Modal Di Sekolah

Ketika di kedai tengah membuat kerja-kerja membungkus barang kad kahwin pelanggan kami, partner aku Hafiz menceritakan kisah adiknya Ipin (Ariffin), yang bongsu sekali berusia 13 tahun menjual fidget spinner yang sedang trend sekarang ini di sekolahnya.

Aku tertarik ingin tahu lebih lanjut dan meminta Hafiz bercerita  dengan lebih detail. Kisahnya bermula begini.

Seminggu sebelum tu Ipin membeli tiga fidget spinner dan bawa ke sekolah. Ketika waktu rehat dia bermain di depan kawan-kawan yang lain. Apa yang mengagumkan saya ialah Ipin tidak langsung menggunakan perkataan menjual, dia hanya memberi rakannya itu main bersama.

Pada mulanya hanya seorang dua yang mengerumuni Ipin, kemudian lebih kurang 20 hingga 30 orang yang turut ingin bermain sekali. Ketika rakan-rakannya sedang kusyuk bermain fidget spinner sambil membuat pelbagai aksi, Ipin mengeluarkan kertas beserta pen dan menyuruh sesiapa yang mahu membeli fidget seperti beliau menulis nama.

Ada dua jenis fidget spinner yang Ipin bawa ke sekolah. Satu jenis biasa dijual dengan harga RM10, satu lagi yang agak mahal sedikit di jual dengan harga RM15.

Selepas rakan-rakannya habis menulis nama di kertas itu, ada lebih kurang 26 orang yang ingin membeli fidget darinya. Kkebanyakannya mahu membeli yang harga RM10 dan hanya beberapa yang membeli RM15.

Ipin memberitahu kepada yang mahu membeli, esok sila bawa duit ke sekolah dan berikan kepada Ipin untuk proses pembelian.

Esok harinya, Ipin menerima bayaran daripada mereka yang menempah fidget spinner semalam. Ada juga yang nak tambah order, katanya adiknya juga mahu. Ipin hanya senyum sambil mengira duit yang diberikan oleh rakannya itu.

Balik ke rumah sambil menunjukkan duit yang banyak, Ipin memberitahu abangnya Hafiz bahawa rakan-rakannya ingin membeli fidget darinya. Dan bertanya di mana dia boleh beli fidget dengan harga yang lebih murah daripada dia jual atau nama lainnya pembelian secara borong.

Hafiz terkejut dan garu kepala sambil memberitahu, “manalah kau boleh terfikir idea ni haha,” sambil gelak. Selepas itu pencarian fidget spinner dimulakan dengan mencari pembekal yang terdekat iaitu di sekitar Parit Raja, Batu Pahat. Malangnya ketika itu stok tiada habis dijual.

Tidak hairanlah kerana ketika ini fidget spinner sedang trend, di bazaar Ramadhan pun kelihatan peniaga menjual fidget spinner ini.
Balik ke rumah Hafiz cuba pula mencari fidget spinner di Mudah, Amazon, Ali Baba, dan juga di 11street, demi untuk menolong adik.

Selepas melihat kesemua senarai harga dari pembekal, dan faktor-faktor tertentu, Hafiz membuat keputusan untuk membeli di 11street dengan harga fidget spinner RM5 setiap satu tidak termasuk kos penghantaran.

Dua tiga hari selepas itu satu bungkusan yang mengandungi fidget spinner sampai ke rumah.

Setelah membuat pemeriksaan dan ‘quality service dengan mengasingkan fidget spinner yang reject dan elok, fidget spinner sedia diberikan kepada rakan-rakan Ipin yang telah membeli pada keesokan harinya.

Di sini aku tidak akan menulis tentang berapa keuntungan dan kos penjualan fidget spinner  yang Ipin dapat, tetapi aku nak highlight beberapa pengajaran dan  kesimpulan berdasarkan cerita adik Ipin ini.

Pendekatan berkesan iaitu membenarkan prospek merasakan sendiri pengalaman bermain fidget spinner (produk) tanpa perlu menggunakan perkataan menjual.

Teknik ini banyak digunakan oleh syarikat automotif dengan terma memberikan ‘test drive’ kepada prospek. Teknik ini memberi peluang kepada prospek merasai sendiri pengalaman memandu kereta tersebut.

Seperti yang tertulis di awal artikel, Ipin kumpul dulu order beserta wangnya sekali. Seterusnya baru beli stok mengikut jumlah order yang dikumpul.

Perkara ini dapat mengurangkan risiko stok tidak terjual dan dapat membuat keuntungan secara optimum. Pengunaan kos pula adalah secara minimum iaitu dengan membeli hanya tiga fidget spinner, dan mainkan  di depan rakan-rakannya sebagai permulaan.

Teknik ini sering di gunakan oleh kebanyakan peniaga dengan terma ‘Pre Order’. Pre Order ini dapat mengurangkan risiko duit modal terbakar akibat stok yang tidak terjual dan akhirnya tersadai di bawah katil.

3. Buat dulu baru fikir apa langkah seterusnya.

Dapat kita lihat, Ipin tidak tahu pun di mana atau bagaimana hendak membeli fidget dengan harga borong. Dia cuma kumpul order dan kutip duit bayaran, selepas itu baru bertanya kepada abangnya di mana hendak membeli fidget spinner dengan harga lebih murah sedikit berbanding harga dijual.

Cuba anda bayangkan jika Ipin terlampau memikirkan bagaimana dia nak membeli, cara-cara nak membeli, mungkin dia tak akan berjaya menjual sebab terlampau memikirkan risiko yang bakal dialami jika tidak dapat memenuhi permintaan rakannya itu.

Kesimpulan yang aku dapat buat daripada kisah adik Ipin ini ialah, adik Ipin mempunyai DNA entrepreneur atau lebih spesifik DNA salesman.

Bayangkan remaja berumur 13 tahun dapat berfikir dan melakukan perkara seperti itu, jika dia dapat bimbingan dan panduan yang betul tidak mustahil 5 atau 10 tahun lagi adik Ipin ni akan menjadi seorang entrepreneur yang berjaya.

Sedangkan aku pun di ketika berumur 13 tahun masih berkira hendak bawa mainan ke sekolah sebab takut di rampas oleh cikgu atau pengawas, seterusnya dimarahi oleh emak setelah mendapat laporan daripada cikg. Inikan pula menjual mainan di sekolah, haha.

Nota: maklumat tambahan. Ipin juga ada buat servis membaiki basikal dengan menggunakan peralatan ayahnya di rumah. Servis ini diberikan kepada rakan-rakannya yang memerlukan bantuan.


Remaja 14 Tahun Ini Berjaya Mencipta Solusi Bagi Masalah ‘Blind Spot’ Ketika Memandu

Setiap hari pasti ada sahaja kemalangan yang berlaku disebabkan blind spot atau titik buta. Masalah melibatkan kurang peka atau sememangnya tidak dapat dilihat pada tempat pemandu antara yang menjadi punca.

Melihat kepada peningkatan kes kemalangan melibatkan blind spot, seorang remaja berusia 14 tahun ini hadir dengan solusi yang membantu para pemandu mengatasi masalah blind spot. Berikut merupakan inovasi yang dihasilkan beliau.

Meskipun masalah ini sudah berjaya diatasi oleh beberapa syarikat automotif dengan penyertaan sensing yang pelbagai, solusi oleh Alaina Gassler ini dilihat lebih mampu milik. Penyertaan webcam, projektor dan penggunaan material 3D antara yang membolehkan para pemandu melihat titik buta dengan jelas tanpa sebarang masalah.

Kejayaan Alaina Gassler di Broadcom MASTERS membolehkan beliau menerima hadiah biasiswa bernilai $25,000 (RM103,817.50). Agak menarik untuk menyaksikan lebih ramai anak muda yang menyerlah dalam industri sains dan teknologi. Ketahui lebih lanjut mengenai Alaina Gassler dengan tonton video di bawah.

Anak muda di Malaysia juga tidak kurang hebatnya. Sebelum ini dikongsikan remaja 14 tahun yang berjaya mencipta powerbank khas buat abangnya. Turut dikongsikan pelajar yang berjaya mencuri perhatian YB Syed Saddiq selepas berjaya hidupkan motosikal menggunakan IC.

Belum Mampu Membeli, Remaja 14 Tahun Ini Hasilkan ‘Powerbank’ Buatan Sendiri Untuk Abangnya

Pelajar Ini Curi Perhatian Syed Saddiq Selepas Berjaya Hidupkan Motosikal Menggunakan IC


Remaja 16 Tahun Dari Malaysia Berjaya Tawan Gunung Elbrus, Rusia

Seorang pelajar berusia 16 tahun dari Malaysia yang dikenali sebagai Sara Sofea mencipta rekod baharu sebagai pendaki wanita termuda Asia Tenggara yang berjaya menawan puncak Gunung Elbrus. Gunung yang terletak di Rusia itu merupakan puncak tertinggi di benua Eropah setinggi 5,642 meter.

Pengiktirafan itu disampaikan sendiri oleh Presiden Mountaineering, Rock Climbing and Sports Tourism, Federation Of Kabardino-Balkarian, Republic Of Russia, Abdul Halim Olimezov. Pelajar Sekolah Menengah Sains Kuala Selangor (SMSKS) itu berjaya tiba di puncak Gunung Elbrus pada jam 4.25 petang. Pendakian tersebut diiringi oleh bapanya, Muhammad Illaham Ishak yang merupakan Presiden Kelab Jelajah Alpine Malaysia (KJA).

Sara juga turut diiringi oleh seorang pelajar Universiti Putra Malaysia, (UPM), Muhammad Farhan Abdul Rahman. Mereka memulakan pendakian pada awal pagi 15 Ogos dan mengambil masa 12 jam untuk tiba di puncak. Ekspedisi tersebut memaksa para pendaki untuk berhadapan dengan cuaca sejuk iaitu negatif 20 celcius selain angin kencang sepanjang pendakian.

Sara sempat mengalami beberapa kesukaran termasuklah Acute Mountain Sickness (AMS) iaitu tindak balas tubuh terhadap kadar oksigen yang sedikit di tempat tinggi. Namun menurutnya sokongan daripada bapa dan pendaki sokongannya membuatkan beliau kembali bersemangat untuk meneruskan pendakian sehingga akhir.


Remaja 16 Tahun Ini Buat USD1 Juta Hanya Dengan Menjual Kasut

Anda sedang mencari kasut rare? Sudah merantau serata dunia tapi masih tak jumpa? Anda perlukan bantuan ‘Sneaker Don’.

Benjamin Kapelushnik atau ‘The Sneaker Don’ adalah remaja berusia 16 tahun tetapi sudah menjadi reseller untuk kasut-kasut rare yang berada di pasaran. Client tetap beliau termasuklah DJ Khaled dan Chris Brown. Hebat Benjamin ini kerana dikatakan nilai urusan perniagaan kasut beliau ini sudah mencecah USD 1 juta. Hebat untuk remaja yang baru berusia 16 tahun.

Semuanya bermula beberapa tahun dahulu apabila beliau mendapat kasut pertamanya, ‘Galaxy’ LeBron dan Kobe dari ibunya. Pada mulanya beliau tidak tahu langsung berkenaan kasut dan memakainya ke sekolah. Setelah mendapat pujian tentang kasut yang dipakainya, dari situ beliau mula jatuh cinta dengan kasut sneakers.

Untuk mendapatkan koleksi-koleksi kasut rare ini, beliau sudah ada ‘orang dalam’ yang memegang kontrak kasut Nike dan Adidas. Jadi beliau berurusan secara terus dengan individu-individu ini untuk mendapatkan kasut-kasut rare ini. Dan kadangkala beliau mengupah rakan-rakan beliau untuk beratur membeli kasut dengan upah USD50 setiap seorang.

Memang dia seorang ‘don’ sebab boleh upah rakan untuk beratur. Tetapi itu bukan jumlah yang besar bagi Benjamin kerana kasut-kasut itu nanti boleh dijual dua kali ganda dari harga asalnya dan kadangkala 3-5 kali ganda, bergantung kepada permintaan model kasut yang dicari.

Client paling kerap berurusan dengan Benjamin adalah produser lagu terkenal, DJ Khaled. Beliau akan membeli beberapa pasang kasut setiap kali berurusan dengan Benjamin dan dari situ reputasi Benjamin berkembang dan sekarang ini beliau menjadi sumber sneakerheads  malah selebriti untuk mendapatkan kasut yang mereka ingini.

Lihat dari latar belakang Benjamin ini, beliau sendiri memang dari keluarga yang berada. Jadi, tiada masalah untuk beliau medapatkan dana awal untuk bisnes beliau ini. Tapi kredit untuk beliau sebab sudah menceburkan diri dalam dunia bisnes dari usia yang muda.

Business is boomin son! Boleh ke sneakerdon.com kalau anda nak cari kasut impian anda. Lihat video di bawah jika anda mahu mengenali Benjamin dengan lebih lanjut.


Remaja 16 Tahun Ini Jadi ‘Rider’ Untuk Ringankan Beban Keluarga Buat Netizen Tersentuh Hati

Budak-budak sekolah zaman sekarang ini sudah pandai mencari kerja bagi menambah pendapatan sampingan mereka. Selalunya, mereka ini adalah seorang anak yang bertanggungjawab dan ingin meringankan beban keluarga. Ada yang bekerja untuk membeli sesuatu yang diingini tanpa meminta wang ringgit daripada keluarga.

Baru-baru ini tulah di media sosial, di mana seorang pengguna Twitter, @ariffazharb memuat naik sebuah perkongsian gambar mengenai seorang pelajar sekolah tingkatan 4 yang membuat kerja sambilan sebagai rider penghantar makanan setiap kali hujung minggu.

Perkongsian yang dimuat naik sejak Sabtu lalu telah menerima lebih 27,200 retweets daripada netizen.

Budak ni form 4, ada lesen, sabtu ahad kerja jadi rider dahmakan. Masih sekolah, ambil subject acc and addmath. All the best buddy 💪🏼 pic.twitter.com/zEFPCfmTF4

— ariffazharb (@ariffazharb) November 2, 2019

Perkongsian tersebut menyentuh hati ramai netizen. Rata-rata netizen memuji pelajar tersebut dan ada yang ingin memberi sumbangan kepada pelajar tersebut.

Semoga allah murahkan dan limpahkan rezeki dia. Semoga dia cemerlang dalam pelajaran dan berjaya. 💖

Tahniah dik ! Saat budak budak lain seronok menghabiskan duit kau dah pandai cari duit sendiri. Moga kau berjaya dik 😊

Let me know how to contact him klu dia nk blajar add maths. I'll do it for free thru ws.

— Kuantan Monbebe ~ see my pinned (@farynn01) November 2, 2019

Perkongsian tersebut turut mendapat perhatian syarikat Dahmakan, tempat remaja tersebut bekerja sebagai rider. Syarikat tersebut turut mendoakan semoga pelajar tersebut dimurahkan rezeki dan memberikan galakan kepada pelajar tersebut untuk terus berusaha.

Inspirasi hari Isnin buat kami semua!😍 Semoga adik dimurahkan rezeki dan terus berusaha 💪 https://t.co/3UVgVAYLfG

— dahmakan (@dah_makan) November 4, 2019

Namun menurut pelajar tersebut yang bernama Muhd Irwan Shah Sabarudin kepada Harian Metro, dia berkata segala keperluanya mencukupi. Dia memilih bekerja sambilan sebagai penghantar makanan kerana mahu berdikari dan menimba pengalaman.

Baru-baru ini remaja cacat penglihatan diangkat menjadi bilal Masjid Negeri Selangor. Klik pautan di bawah untuk bacaan lanjut.

Remaja Cacat Penglihatan Diangkat Menjadi Bilal Masjid Negeri Selangor

Remaja 14 Tahun Ini Berjaya Mencipta Solusi Bagi Masalah ‘Blind Spot’ Ketika Memandu

Remaja 16 Tahun Dari Malaysia Berjaya Tawan Gunung Elbrus, Rusia


Remaja 19 Tahun Ditahan Polis Selepas Gagal Seludup Daun Ketum Guna Feri

Masalah penyeludupan daun ketum bukan satu perkara asing yang berlaku di negara kita. Malah pelbagai cara dilakukan untuk menyeludup daun ini bagi jualan pasaran tempatan mahupun ke negara jiran.

Terbaharu, seorang remaja lelaki berusia 19 tahun ditahan oleh pihak Polis Daerah Langkawi selepas didapati bersalah selepas cuba menyeludup enam guni daun ketum seberat 210 kilogram dengan menggunakan perkhidmatan feri penumpang.

Nilai rampasan daun ketum dianggarkan berjumlah RM2,100 namun dipercayai harga daun ketum di pasaran gelap di Langkawi dikatakan boleh mencecah berlipat kali ganda daripada itu.

Difahamkan suspek yang juga merupakan pekerja feri berkenaan ditahan di Jeti Kuah sekitar jam 2 petang semalam. Menurut laporan Harian Metro, keenam-enam guni daun ketum tersebut diletakkan oleh suspek di tempat simpanan bagasi penumpang dalam feri berkenaan.

Ketua Polis Daerah Langkawi, Asisten Komisioner Shariman Ashari berkata, pihaknya semalam melakukan pemeriksaan terhadap feri berkenaan selepas menerima hasil laporan risikan Bahagian Siasatan Jenayah Narkotik (BSJN), Ibu Pejabat Polis Daerah Langkawi.

“Hasil pemeriksaan feri berkenaan, kami telah menjumpai enam guni daun ketum yang masih segar.

“Hasil ujian air kencing telah  menunjukkan bahawa suspek positif dadah jenis Methamphetamin,” kata Shariman dalam satu sidang media di IPD Langkawi hari ini.

Berdasarkan semakan laporan polis, suspek yang berasal dari Kodiang, Kedah itu didapati tidak mempunyai rekod jenayah lampau. Walau bagaimanapun, suspek kini direman untuk empat hari sehingga Jumaat ini dan kes disiasat di bawah Seksyen 30(3) Akta Racun 1952 dan 15(1)(a) Akta Dadah Berbahaya 1952.

Sebelum ini pihak polis berjaya menahan 10 individu yang sanggup rentas daerah demi ‘party’ air ketum. Baca lagi pada pautan di bawah.

Polis Tahan 10 Individu, Didapati Rentas Daerah Demi Hadiri ‘Party’ Air Ketum

Tarikan Terbaharu Di Kelantan, Restoran Ini Jual ‘Ketum Float’ Dengan Harga RM3.00

Bukan Untuk Tular, Guru Dedah Video ‘Bapa Saya Masak Ketum’ Hanya Dihantar Kepada Ibu


Remaja Australia Akui ‘Menyesal’ Telurkan Kepala Ahli Politik

Seluruh dunia menyokong dan memuji keberanian remaja Australia berusia 17 tahun, Will Connolly yang bertindak memecahkan telur ke kepala senator Australia, Fraser Anning.

Susulan insiden tembakan rambang oleh seorang terrorist di New Zealand, Fraser mengeluarkan kenyataan menyalahkan pertambahan golongan imigran beragama Islam di New Zealand menjadi punca kepada insiden tembakan tersebut.

Dalam dunia sedang marah dengan kenyataan tidak sensitif Fraser ini, Will ‘Egg Boy’ Connoly muncul sebagai ‘wira’ kerana dengan beraninya memecahkan telur ke kepala Fraser.

Someone has just slapped an egg on the back of Australian Senator Fraser Anning's head, who immediately turned around and punched him in the face. @politicsabc @abcnews pic.twitter.com/HkDZe2rn0X

— Henry Belot (@Henry_Belot) March 16, 2019

This is what Fraser Anning’s thuggish supporters did to 17-year-old Will Connolly #EggBoy. via pic.twitter.com/n40TAJ1r9m

— Ian Fraser (@Ian_Fraser) March 17, 2019

Will kemudiannya dijatuhkan oleh pengikut setia Fraser dan dapat dilihat Fraser sempat menumbuk dan menampar Will sebelum beliau dijatuhkan ke lantai.

Namun, Will tetap tenang dan tidak melenting langsung walaupun beliau dijatuhkan dengan agak teruk. Menurut NZ Herard, Will turut mengeluarkan kenyataan ini di sosial media, “Jangan ‘telurkan’ ahli politik… atau akan ‘dirempuh’ oleh 30 orang dalam satu masa. Saya belajar sesuatu daripada perkara ini.”

“Don’t egg a politician, you’ll tackled by 30 bogans at the same time, I learnt the hard way, fuck!” Lol! Listen up! Not all heroes wear capes! You are a legend, Will Connolly! #Eggboy pic.twitter.com/3yL2AiwqNn

— andytelasai (@andytelasai) March 16, 2019

Perdana Menteri New Zealand, Jacinda Ardern turut mengecam tindakan senator berkenaan yang menggunakan insiden tembakan di Christchurch untuk mengkritik imigran Muslim bagi kepentingan peribadi. Jacinda turut melabelkan tindakan berkenaan sangat tidak bermaruah.

Ada warga Australia yang mahu Fraser Anning didakwa kerana memukul budak bawah umur dengan sengaja. Satu petition turut dibuat supaya beliau dipecat daripada jawatan senator Australia. Menariknya, petition berkenaan sudah mendapat lebih 800,000 tandatangan!

Semoga kerajaan Australia akan mengambil tindakan terhadap Fraser dalam masa terdekat. Dan buat Will, walaupun baru berusia 17 tahun, anda akan terus dikenang sebagai wira kerana berani melawan ideologi ekstrimisme.Respect!

But Will Connolly is a man. A hero. A legend.

God bless you brother. We got your back now 👊🏽😎 pic.twitter.com/ongKU4NfHB

— Faizal Tahir (@faizal_tahir) March 17, 2019


Remaja Bakar Tahfiz Pada 2017 Dipenjara Sehingga Diampunkan Agong

Tertuduh utama kejadian kebakaran yang mengorbankan 23 nyawa di Pusat Tahfiz Darul Quran Ittifaqiyah, Kuala Lumpur pada 2017 akhirnya didapati bersalah oleh mahkamah hari ini.

Dia yang kini berusia 19 tahun menerima hukuman penjara selama diperkenankan Yang di-Pertuan Agong, kerana Seksyen 97(1) Akta Kanak-kanak 2001 memperuntukkan pesalah di bawah umur 18 tahun tidak boleh dikenakan hukuman mati .

Menurut Harian Metro, dia sebelum ini didakwa menyebabkan kematian 23 penghuni pusat tahfiz beralamat di Jalan Keramat Hujung, Kampung Datuk Keramat, Wangsa Maju, Kuala Lumpur antara 4.15 pagi dan 6.45 pagi, 14 September 2017.

Dalam kejadian tersebut, seramai 23 penghuni yang terdiri daripada 21 pelajar dan dua guru maut selepas terperangkap dalam kebakaran yang disebabkan tertuduh.

Susulan kejadian tragis tersebut, dia kemudiannya didakwa dengan 23 pertuduhan menurut Seksyen 302 Kanun Keseksaan yang dibaca bersama Seksyen 34 kanun sama yang memperuntukkan hukuman mati mandatori jika sabit kesalahan.

Peringkat pendakwaan kes itu yang bermula sejak 2018 telah menyaksikan 71 saksi hadir memberi keterangan sebelum hukuman penjara ke atasnya dibuat  Mahkamah Tinggi Kuala Lumpur, hari ini.

Baca juga perkongsian kami mengenai sebuah pusat tahfiz sebelum ini yang dilaporkan mengeksploitasi kanak-kanak di pautan di bawah.

Pusat Tahfiz Eksploitasi Kanak-Kanak Akhirnya Ditutup

Benarkah Drama ‘Demi Tuhan Aku Bersaksi’ Burukkan Institusi Tahfiz?

Dibuli Di Hari Jadi, Pelajar Tahfiz Ini Alami Kecederaan Hati Dan Limpa


Remaja Ini Beli 100 Pasang Kasut Adidas Yeezy Untuk Dijual Semula

Bisnes yang semakin meningkat naik di seluruh dunia dan mula mendapat tempiasnya di Malaysia; bisnes menjual kembali kasut aka reselling. Resellers (terma yang digunakan untuk penjual kasut bisnes ini) tumbuh bak cendawan untuk setiap keluaran kasut terkenal antaranya kasut Nike Air Jordan, Adidas NMD dan Adidas Yeezy.

Bagaimana business model untuk perniagaan ini? Bisnes ini mudah; anda beli sesuatu kasut itu pada harga retail dan kemudiannya jual kembali kasut-kasut ini mengikut harga pasaran/permintaan. Selalunya mereka akan ikut harga yang ditetapkan resellers di laman Ebay.

Bukan semua kasut boleh dijual kembali. Hanya model-model yang hot dan limited edition sahaja yang mempunyai harga untuk dijual kembali dengan harga lebih tinggi. Biasanya kasut-kasut ini hanya boleh dibeli sepasang seorang dan ada keluaran kasut yang anda perlu memenangi undian atau ballot untuk peluang membeli kasut berkenaan.

Baru-baru ini, Adidas melancarkan kasut edisi terhad Yeezy Boost 750 Gum/Light Grey dan hanya beberapa pasang sahaja yang masuk ke pasaran Malaysia. Harga pasarannya adalah RM1,450 dan kasut ini dijual kembali pada harga RM5,000- RM8,000 bergantung kepada saiz dan penjual.

Tidak bagi remaja ini, Allen Kuo yang berjaya membeli 100 pasang kasut Yeezy Boost 750 ini! Beliau baru berusia 20 tahun dan sudah mempunyai dana untuk membeli 100 kasut ini dengan bantuan beberapa business partners beliau. Allen sendiri mengaku beliau bukanlah seorang peminat kasut, jadi kasut-kasut yang beliau beli ini adalah untuk dijual semula. Beliau lebih selesa memakai baju biasa dipadankan dengan kasut running standard.

Bayangkan menjual kasut ini dengan keuntungan 3 kali ganda. Berapa jumlah keuntungan yang Allen terima nanti? It’s all about business bak kata Allen. Tapi dengan adanya golongan sebegini, tak ramai yang dapat beli kasut idaman mereka dengan harga retail tanpa perlu membayar lebih pada resellers.

Anda boleh tengok temu bual Allen ini di video di bawah. Geram juga tengok kasut-kasut Yeezy di dinding tu.

Baca : Yakin Ori, Gadis Ini Sebenarnya Beli Kasut ‘Fake’ Yeezy Pada Harga RM12,000


Remaja Berhijab Ini Memiliki Lesen Pengadilan Bola Sepak Peringkat Kebangsaan Pada Usia 18 Tahun

Kehadiran gadis ini dalam setiap kejohanan bola sepak yang diadilinya seringkali menarik perhatian orang ramai untuk menonton perlawanan tersebut. Ini kerana biasanya tugas pengadil sesuatu perlawanan bola sepak akan digalas oleh kaum lelaki. Fenomena ini menyebabkan sesuatu kejohanan itu akan menjadi bertambah hangat dan meriah.

Menariknya, gadis ini adalah pengadil di padang hijau yang bertubuh kecil dan tampil dengan imej berhijab. Walaupun gaya pemakaiannya agak berbeza dengan pengadil perempuan di luar negara, namun gaya pemakaiannya tetap masih menuruti peraturan FIFA.

Gadis ini lahir pada 1 November 1998 dan berasal dari Panchor, Negeri Sembilan ini pernah bersekolah di Sekolah Menengah Kebangsaan Panchor. Dia seorang yang periang dan tidak lokek melemparkan senyuman sewaktu mengadili setiap perlawanan yang dihadirinya.

Nurul Ain Izatty Binti Zainal mula menceburi bidang pengadilan bola sepak ini sejak tahun 2012 ketika beliau berusia 14 tahun. Kini, beliau sudah memiliki lesen pengadilan peringkat kebangsaan.

Penglibatan dirinya dalam bidang ini adalah hasil galakan para pengadil FIFA serta dorongan oleh bekas pemain bola sepak Malaysia iaitu Nur Akmal Binti Anuar.

Minatnya yang mendalam dalam bidang pengadilan bola sepak ini turut disokong penuh oleh kedua ibubapa dan abangnya. Impian Nurul Ain Izzaty adalah untuk menjadi sebahagian daripada barisan pegawai pertandingan perlawanan Piala Dunia pada suatu hari nanti tercapai.

Terdapat banyak kenangan-kenangan sepanjang penglibatan beliau didalam dunia pengadil bola sepak ini. Di antara kenangan manis beliau ialah sewaktu beliau menjadi pegawai perlawanan bola sepak wanita Piala Tun Sharifah Rodziah Peringkat Kebangsaan 2016.

Boleh dikatakan perkhidmatan beliau sering diperlukan bagi mengadili perlawanan-perlawanan yang melibatkan pasukan bola sepak lelaki di sekitar daerah-daerah Negeri Sembilan.

Di samping itu juga, Izatty turut mempunyai bakat besar didalam bidang sukan lain seperti sukan taekwondo, badminton, olahraga dan futsal. Untuk pengetahuan anda semua, Izatty pernah menjuarai National Junior 2012 dan pernah menjadi pelapis kebangsaan bagi sukan Taekwondo.

Beliau juga pernah bermain badminton dan olahraga di peringkat negeri. Sukan futsal juga tidak asing bagi Izatty kerana beliau dan pasukannya pernah menjuarai Kejohanan Futsal MAYC peringkat Kebangsaan.

Kejayaan-kejayaan yang diperolehinya dalam bidang sukan yang berbeza ini telah membuktikan bahawa Izatty adalah seorang permata yang harus diberi perhatian dan amat bernilai di dalam dunia sukan negara kita.

Semoga Impian gadis ini untuk menjadi sebahagian daripada barisan pegawai Kejohanan perlawanan Piala Dunia pada suatu hari nanti tercapai.


AI Terbaru Ciptaan Elon Musk Berjaya Kalahkan Antara Pemain Dota 2 Terhebat Dunia

Hampir setiap minggu ada sahaja kejayaan yang berjaya diraih oleh Elon Musk. Begitu juga kami yang sangat teruja dengan kejayaan beliau. Sekiranya pada minggu lepas beliau berjaya melancarkan Tesla Model 3, pada minggu ini AI ciptaan syarikat dibawah kelolaan beliau berjaya mengalahkan antara pemain terhebat Dota di dalam perlawanan tersebut.

Apakah yang menarik disebalik kejayaan ini? Untuk pengetahuan anda Dota merupakan sebuah game strategi dimana seseorang perlu mengawal berfikiran kritis dan cekap untuk memenangi perlawanan tersebut. Sebelum ini, AI yang diciptakan gagal untuk membuatkan individu hebat dalam permainan ini sehinggalah OpenAI menjadi yang pertama.

Berita ini bukan sahaja mengejutkan ‘Dendi’ sebagai wakil ‘manusia’ di dalam pertarungan ini malah orang ramai. Jelaslah kemajuan AI sudah berjaya melangkaui kehebatan manusia di dalam beberapa aspek.

Difahamkan kemajuan AI ini juga bakal memberi ancaman kepada manusia sekiranya tidak dibendung. Ya, perkara ini tidak hanya berlaku di dalam filem pada masa hadapan. Difahamkan kemajuan AI bakal digunakan untuk mengawal masalah kepupusan dan peperangan pada masa akan datang. Berikut merupakan pendapat Elon Musk mengenai kemajuan AI.

If you're not concerned about AI safety, you should be. Vastly more risk than North Korea. pic.twitter.com/2z0tiid0lc

Buat anda peminat Dota diluar sana atau yang berminat untuk mengetahui bagaimana Dendi berjaya dikalahkan, ini merupakan sedutannya.


Remaja Berusia 24 Tahun Kongsi Tips Jana Pendapatan RM20,000 Sebulan Dengan ‘Edit’ Video

Seorang remaja berusia 24 tahun telah berkongsi dengan laman Instagram MalaysianPayGap mengenai gaji dan kerja beliau sebagai penyunting video. Sepanjang menjadi orang belakang tabir untuk suntingan video, beliau telah memperoleh sebanyak RM20,000.

“Saya berasal dari keluarga berpendapatan rendah dan tidak mampu untuk melanjutkan pelajaran. Saya bekerja sebagai krew kabin untuk kedua-dua syarikat penerbangan dan mendapati ia tidak sesuai untuk saya.

“Semasa PKP pada tahun 2021, saya mula belajar menyunting video kerana terperangkap di rumah. Selepas 1 tahun, saya sudah menjana lebih banyak wang yang pernah saya fikirkan, dan ia sudah pasti mengubah fikiran”, tambahnya.

A post shared by Goodbye Wage Taboo (@malaysianpaygap)

Permulaan karier beliau sebagai seorang penyunting video adalah dengan membina hubungan dengan pemilik perniagaan atau agensi pemasaran yang ada di Facebook. Satu hal yang beliau sedar, dengan membina hubungan baik dengan potensi pelanggan, ia memudahkan kerja beliau.

Kebanyakan pelanggan saya adalah dari luar negara dan sebagai editor video bebas, pasti ada kebaikan dan keburukan”, katanya. Antara kebaikannya adalah bekerja dari rumah, dapat bayaran dalam USD, anda adalah bos kepada diri sendiri, bagus jika anda seorang introvert, lebih banyak bekerja dan lebih banyak wang yang anda dapat.

Ini bukanlah kali pertama seorang remaja mengaku bahawa beliau memperoleh gaji lumayan di laman Instagram MalaysiaPayGap. Terdahulu, seorang remaja berusia 17 tahun turut berkongsi cerita bagaimana beliau memperoleh RM14,000 sebagai jurutera perisian.

Beliau yang mempunyai pengalaman selama 4 tahun berkata bahawa beliau bekerja di salah sebuah syarikat multinasional teknologi kewangan dengan kapasiti pekerja seramai 200 orang yang datang dari pelbagai latar belakang.

Sehingga sekarang siapakah individu tersebut masih menjadi misteri, namun halaman Malaysiapaygap mengesahkan slip gaji dan nombor kad pengenalan murid berusia 17 tahun tersebut.


Remaja Bunuh Diri Kerana Dapat Nombor 2, Kisah Iktibar Buat Ibu Bapa

Sudah makan bulan saya mengelak untuk berjumpa Puan yang seorang ini. Demi Tuhan, saya tak selesa dihubungi berkali-kali, tetapi beliau tetap mahu berjumpa. Katanya dapat minum 10-20 minit pun jadilah. Entahlah apa yang jadi pada saya, akhirnya saya bersetuju.

Kami bersembang di kedai makan sekitar studio saya. Duduk berdepan, beliau hanya banyak tunduk dan dapat lihat betapa susahnya beliau mahu memulakan perkataan yang datang dari mulutnya. Saya juga tidak selesa.

“Akak nak sangat kamu cerita kat semua orang, apa yang akak lalui ini perlu jadi pengajaran,”

Gulp. Saya semakin laju menelan air liur sendiri. Saya sendiri pun tak tahu bagaimana mahu mulakan perbualan ini, lalu saya pun biarkan beliau bercerita.

Rupanya beliau ini seorang yang terpelajar dan dihormati di kawasan kejiranannya satu masa lalu. Anak-anaknya berjaya dan beliau suami isteri juga amat dikagumi dengan kehidupan mereka yang agak selesa di pandangan mata jiran-jiran.

Kehidupan beliau berubah 360 darjah beberapa tahun lalu apabila salah seorang anak perempuannya dijumpai di dalam bilik dengan tubuh yang tergantung bertali yang diikat di leher menggunakan telekung. Anak yang beliau sayang-sayang ini menamatkan kehidupannya semasa baru berumur 15 tahun waktu itu.

Suami beliau seorang tenaga pengajar, yang mana keputusan peperiksaan anak-anak pastinya menjadi nombor satu dalam kehidupan. Mana-mana anak-anak yang tidak ‘laju’ dalam pembelajaran, akan dihantar tuisyen, kelas-kelas khas untuk terus belajar.

Sampai satu tahap, anak-anak mereka ini sudah boleh membaca dengan lancar seusia empat tahun. Jurang permainan dan pembelajaran amat besar. Hingga ke tahap, anak-anak tak reti bergaul dengan rakan seumur. Yang pandai hanya dengan buku dan alat tulis.

Hinggalah pada tahun sekian-sekian, anak perempuannya ini tidak pernah tidak dapat nombor satu, mendapat nombor dua dalam ujian percubaan walaupun keputusan yang diperolehi semuanya A.

Beliau tidak fikir panjang, terus sahaja pulang ke rumah, tunaikan solat Zohor dan menggantung diri. Saat beliau menggantung dirinya ini, suasana di dalam rumah kelab kabut, masing-masing mendengar bunyi dari dalam bilik, pintu bilik tidak dapat dibuka dan akhirnya dipecahkan. Waktu dapat memasuki ruang yang sudah penuh dengan kesedihan itu, jasad itu baru sahaja menghembuskan nafas yang terakhir.

Saya tidak puas hati, terus saya tanya, “Kenapa perlu gantung diri? Dia solat, dia sudah ambil wudhuk untuk solat, dia sudah solat! Kenapa gantung diri??”

Ibunya terus menangis puas-puas. Orang lain melihat Puan ini beriya-iya mengelap air mata dan tersangkut-sangkut mahu sambung perbualan.

Kisahnya, pada malam sebelum beliau ke sekolah. Dia bertanya kepada bapanya. Jika pada satu hari, takdir Tuhan kata dia tak pandai dan dah tak dapat nombor satu, apa yang ayah akan buat padanya?

Ayahnya jawab, “Kau bukan anak aku lagi.”

Waktu ini, walau Puan belum lagi bercerita kisah seluruhnya, saya pula sudah menanggung air mata yang penuh. Hanya tunggu mahu jatuh sahaja.

Dari kecil lagi, ayahnya tidak pernah sesekali bermanja-manja dengan anak. Tidak pandai, tidak mahu belajar dan tidak mahu memaksa diri bergaul dengan anak-anak. Yang penting anak-anak berjaya dan anak tahu bagaimana mahu hidup.

Jika ke kenduri, balik kampung dan sebagainya, anak-anak lebih suka bermanja dengan bapa-bapa saudara. Lebih suka bercerita dan bergaul kerana mereka jauh lebih mengerti. Anak yang seorang ini kaki meleset. Percubaan beliau hingga berumur 15 tahun untuk bermanja dengan ayahnya tak pernah berhenti.

Pernah dia menyiapkan kek hari jadi buat ayahnya, akhirnya ayahnya kata, “Aku tak pernah minta, beli lagi bagus jangan buang tenaga, pergi belajar!”

Pernah dia menyiapkan sarapan kesukaan ayahnya, ayahnya kata, “Kenapa, kau nak jadi bibik macam Indon-Indon ka?”

Dan macam-macam contoh lagi yang diceritakan oleh Puan ini.

Saya mohon untuk bangun dan ke tandas sekejap. Tak tahan menangis saat Puan tersebut beri saya gambar anak perempuannya itu. Ya Tuhan, terus saya sambung menangis dan membasuh muka di sana.

Saat anaknya mahu diuruskan pengebumiannya, ada sedikit pergeseran dengan jiran-jiran. Ada jiran yang mengatakan anak ini bukan lagi Muslim. Bukan lagi orang kita. Kuburnya perlu diletakkan di luar tanah perkuburan. Ada juga yang menyokong dan memberi kata dua. Maka waktu itulah si ayahnya ini melutut dan merayu-rayu supaya kisah mereka ini tidak menjadikan darjatnya jatuh tersungkur.

Selepas sahaja urusan pengkebumian itu selesai (tidak diceritakan bagaimana selesainya itu), ayahnya hilang dan pulang kembali selepas hampir dua bulan.

Kepulangan suaminya ini disambut dengan kerinduan yang paling dalam. Anak-anak yang lain juga berkumpul dan melihat ayahnya ini sudah bukan lagi ayahnya yang dulu. Rupanya dalam tempoh dia hilang, dia hanya tinggal di masjid-masjid dan hidup ala gelandangan. Katanya lagi, hampir berpuluh kali dia bermimpikan anaknya merayu-rayu diselamatkan daripada tali cemeti yang sentiasa datang seperti ular dan mengikat leher dan kemudian menggantungnya dari dari sepohon pokok yang sangat tinggi dan dia tak pernah berjaya menyelamatkan anaknya itu. Perkara itu berlaku berkali-kali dan ia adalah mimpi yang serupa. Hingga pernah, dia sendiri takut untuk tidur.

Kini, dia sedar dia tidak boleh menolong anaknya itu. Tetapi dia boleh tolong dirinya sendiri. Dia sudah pandai berpeluk-peluk dengan anak-anaknya yang lain. Bergurau dengan cucu dan sering mengambil peluang keemasan untuk bergaul dengan anak-anak.

Puan ini berpesan kepada saya, dalam hidup ini kita jangan berlebih-lebih. Boleh tegas, tetapi tegasnya ada limit. Apa sahaja yang kita lakukan walaupun berprinsip, jangan berlebih.

Sebelum kami berdua berpisah, beliau mengatakan yang beliau ini datang dari jauh semata-mata mahu berjumpa dengan saya dan mahu saya pastikan saya akan menulis kisah mereka ini di FB saya. Supaya ini boleh dijadikan pengajaran kepada semua orang.

Setiap apa yang kita sayang, hargailah baik-baik. Kerana saat ujian itu datang, belum tentu lagi kita boleh hadapi atau tidak.

Kawan-kawan yang baik. Jujurnya saya tidak selesa dengan perjumpaan sebegini. Saya takut dan saya risau ianya tidak berapa baik untuk untuk saya. Mendengar kisah Puan ini buat saya sendiri tidak boleh tidur. Sungguh. Betapa wajah anak perempuannya itu menjadi igauan buat saya. Bertudung litup, wajahnya suci Ya Tuhan. Tetapi menamatkan kehidupannya dengan cara yang sebegitu.

Sungguh, dunia hari ini senang sahaja mencipta awal, kemudian diri sendiri mencipta juga pengakhiran. Semuanya boleh dengan kependekan akal yang kita ada. Jujurnya juga, memang beliau menagih kasih sayang keluarga, ayah dan ibu dan itu beliau tidak pernah kecapi hingga beliau putus nyawa.

Tinggallah kita yang masih hidup ini dapat mendengar kisah mereka ini untuk dijadikan pengajaran. Semoga ia baik-baik sahaja buat kalian.

Buat Puan, suami Puan serta anak-anak yang lain. Hiduplah kalian dengan kisah tragis ini untuk berzaman-zaman. Untuk elak, tidak boleh. Untuk dilupakan juga mustahil. Tetapi jika kalian berubah dan menuju Tuhan dengan perubahan yang baik-baik, insya-Allah pengakhiran di hadapan Tuhan nanti juga baik-baik.

Kadang-kadang Tuhan datangkan peringatan yang menakutkan seperti ini. Ya Tuhan, nauzubillah. Jauhkanlah.


Remaja Cacat Penglihatan Diangkat Menjadi Bilal Masjid Negeri Selangor

Setiap manusia yang dilahirkan di dunia ini mempunyai kelebihan diri masing-masing yang diberikan oleh Allah S.W.T. Namun, ada yang dilahirkan dengan kekurangan secara fizikal tetapi tidak bermaksud kita sebagai manusia normal harus memandang rendah kemampuan diri mereka.

Seorang remaja yang berstatus orang kurang upaya (OKU) cacat penglihatan sejak lahir telah dilantik menjadi bilal bagi Masjid Sultan Salahuddin Abdul Aziz Shah pertama kali dalam sejarah buat masjid tersebut.

Remaja yang bernama Mohammad Syafiizwan Mohd Suhaini ini baru berusia 19 tahun, berasal dari Kampung Bukit Kerayong Klang itu dilantik menjadi bilal masjid tersebut pada 1 Ogos lalu selepas berjaya melalui pemilihan Akademi Muazzin.

Menurutnya, dia tidak menyangka untuk menjawat jawatan tersebut, namun atas sokongan semua pihak, dia berharap kejayaan ini menjadi dorongan untuk golongan senasib menjadi insan yang lebih baik.

“Ini semua rezeki daripada ALLAH dan menganggap pelantikan saya ini sebagai kejayaan serta penaik semangat buat golongan yang senasib dengan saya di mana insan istimewa seperti kita boleh berjaya.” ujarnya kepada Sinar Harian.

Tambahnya lagi, kejayaan yang dikecapinya ini adalah hasil usaha serta sokongan bapanya yang tidak jemu-jemu memberikan dorongan kepadanya. Bapanya juga telah menemani Syafiizwan menyertai Akademik Muazzin sejak dari mula lagi.

Kenali individu hebat  ini yang mewakafkan Masjid Sri Sendayan di Negeri Sembilan. Klik pautan di bawah untuk bacaan lanjut.

Inilah Individu Hebat Yang Mewakafkan Masjid Sri Sendayan Di Negeri Sembilan

Qatar Bina Masjid Dengan Reka Bentuk Futuristik

Derma Secara Tanpa Tunai Di Masjid Dengan eWallet Touch ‘n Go


Remaja Cedera Parah Dilanggar Keretapi Semasa Buat ‘Content’ Instagram

Pekerja landasan dan rakan-rakannya sebelum ini sudah memberi amaran kepada beliau supaya tidak berjalan begitu dekat dengan landasan kereta api. Namun beliau langsung tidak menghiraukan amaran tersebut sehingga beliau mengalami cedera parah selepas dirempuh oleh keretapi yang laju, lapor FirstPost.

Akshay Raj, remaja yang tidak ‘makan nasihat’  di Kazipet Telangana cedera parah selepas dirempuh kereta api. Insiden yang berlaku Ahad lalu difahamkan terjadi selepas beliau berkeras mahu mencipta sebuah kandungan bagi dimuat naik di dalam Instagram. Bagaimanapun, aksi itu terbukti gagal, dan akibat impak perlanggaran itu, dia terpelanting ke udara.. Keseluruhan kejadian itu dirakamkan dan klip itu telah tular.

17-year-old grievously injured while making Instagram reel at railway track near Kazipet in #Telangana. pic.twitter.com/2iuisZdVCj

— Ashish (@KP_Aashish) September 5, 2022

Video itu dikongsi oleh seorang pengguna Twitter. Di bahagian kapsyen, beliau menulis, “Remaja 17 tahun cedera parah ketika membuat Instagram Reels di landasan kereta api berhampiran Kazipet di Telangana.”

Menurut laporan Telangana Today, remaja itu, yang dikenali sebagai Akshay Raj, adalah pelajar dari Waddepally. Dilaporkan, selepas kejadian itu, seorang pengawal kereta api terus menghubungi polis. Tidak lama selepas itu, sebuah ambulans membawa remaja terbabit ke Hospital MGM kendalian kerajaan.

Dia kemudiannya dipindahkan ke hospital swasta oleh keluarganya. Menurut laporan hospital, Akshay telah mengalami patah tulang kaki dan kecederaan di muka.

Wanita ini hampir maut dilanggar beg pakaian yang jatuh dari eskalator. Rujuk pautan di bawah untuk membaca.

Wanita Ini Hampir Maut Dilanggar Beg Pakaian Yang Jatuh Dari Eskalator

‘Public Transport Jadi Public Toilet’ – Wanita Selamba Buang Air Kecil Dalam MRT

‘Student Buat Research, Uni Dapat Nama’ – Universiti Malaya Dituduh Curi Kajian Pelajar PhD


Kisah Di Sebalik Remaja Ini Menjahit Dan Bantu Ibunya Di Kedai

Pada mulanya kisah seorang remaja lelaki ini telah dikongsikan di laman Facebook (FB) Ustaz Khairul Azhar Ghazali. Tertarik dengan kisah ini, saya berjaya menghubungi remaja ini melalui FB untuk mendapatkan maklumat lanjut.

Jika pada usia sebayanya, remaja lain lebih gemar bermain gajet dan lepak dengan kawan-kawan, sangat berbeza sekali dengan remaja yang satu ini.

Kenalkan Haziq Hisam, remaja berusia 13 tahun yang saban hari membantu ibunya di kedai jahit selepas balik dari sekolah.

Menurut anak pertama dari 3 adik beradik ini, sudah menjadi rutin hariannya menolong ibu di kedai dan dia seronok melakukannya kerana dapat meringankan beban ibunya.

Haziq mula membantu ibu mulai awal tahun ini dan biasanya beliau menolong untuk bahagian jahit tepi.

Bila di tanya pernah ke terkena jarum? Katanya pernah juga masa mula-mula baru menjahit dulu.

Berikut adalah komen dari orang ramai yang rata-rata memuji sikap bertanggungjawab Haziq ini.

Dan ini pula komen dari ibu Haziq sendiri.

Kami doakan Haziq menjadi seorang yang berjaya bila dewasa nanti. Kecil-kecil dah ada rasa tanggungjawab pada keluarga. Keep it up dik!

LIKE dan FOLLOW Vocket di Facebook serta Instagram


Tidak Mahu Datang Kerja, Remaja Dakwa Dirinya Disahkan Positif COVID-19 Telah Ditahan Polis

Pelbagai helah digunakan segelintir individu dalam mengelakkan diri hadir ke tempat atas beberapa faktor. Dalam pada itu, seorang remaja berusia 19 tahun di Johor Bahru mengambil langkah yang lebih ekstrem dengan mendakwa dirinya positif COVID-19.

Difahamkan, remaja berkenaan turut menghantar sekeping gambar surat mendakwa dirinya positif COVID-19 kepada majikan sekaligus menguatkan lagi dakwaan beliau.

Ekoran dakwaan yang dibuat, remaja yang baru sahaja diterima bekerja selama sehari telah membuatkan majikannya menutup restorannya buat sementara waktu serta menjalankan ujian calitan bersama 12 pekerjanya yang lain.

Berdasarkan penipuan yang dibuat, pihak polis telah menahan remaja berkenaan bagi membantu siasatan berhubung isu pemalsuan laporan keputusan ujian calitan COVID-19.

Remaja tersebut kemudiannya mengaku kepada pihak polis di mana beliau tidak mahu datang bekerja kerana merasakan dirinya tidak sesuai bekerja sebagai pelayan restoran. Kes ini turut disiasat mengikut Seksyen 420/468 Kanun Keseksaan atas kesalahan memalsukan.

Tular pada minggu ini apabila pemilik restoran di Kota Damansara ini bertindak menampar rider FoodPanda selepas gagal siapkan tempahan makanan yang dipesan.

Lambat Siapkan Tempahan Makanan, Pemilik Restoran Ini Tampar ‘Rider’ FoodPanda

Fipper Jawab Isu Selipar ‘Muslim Friendly’ Edisi Khas TheNoor


Remaja Dibunuh Selepas Beri Reaksi ‘Haha’ Pada Gambar Suspek Di Facebook

Dua remaja ditahan selepas didakwa terlibat dalam aksi tembakan maut di luar bandar Missouri, Amerika Syarikat. Fox2Now melaporkan mangsa berusia 18 tahun maut ditempat kejadian manakala seorang wanita berusia 18 tahun cedera.

Kedua-dua suspek, Kaleb Ramsey dan Tanner Watkins didakwa dengan pembunuhan tahap pertama, serangan dan penggunaan senjata yang melanggar undang-undang.

Polis Sikeston memberitahu media bahawa pergaduhan yang membawa kepada aksi tembakan tersebut pada mulanya terjadi akibat pergaduhan di media sosial.

Difahamkan bahawa mangsa telah bertindak memberi reaksi emoji ketawa di media sosial suspek sehingga berlakunya pergaduhan yang membawa kepada pertemuan kedua-dua mereka di sebuah taman untuk bergaduh, yang membawa kepada aksi tembakan.

Mangsa berusia 18 tahun itu disahkan meninggal dunia di tempat kejadian. Manakala seorang wanita cedera parah dan dibawa ke hospital.

Setakat ini, polis masih belum mendedahkan nama mangsa. Bagaimanapun, menurut Nayag News, mangsa adalah Isaiah Fitzgerald, remaja yang bertanggungjawab memberi reaksi ketawa pada gambar Watkins di Facebook.

Ramsey dan Watkins kini ditahan oleh polis tanpa dibenarkan untuk diikat jamin. Skuad Kes Utama Missouri Tenggara juga membantu dalam siasatan yang sedang dijalankan. Senapang suspek diambil sebagai bukti.


Remaja Dikompaun RM5,000 Selepas Potong Gelang ‘Pink’ Sebab Nak Bersiar-Siar

Tular satu video di aplikasi TikTok baru-baru ini apabila seorang remaja bertindak menanggalkan gelang merah jambu yang dipakai olehnya untuk keluar bersiar-siar. Tindakan remaja berusia 17 tahun itu membawa padah apabila dia dikompaun sebanyak RM5,000 oleh pihak polis.

Memetik laporan berita yang dikeluarkan oleh Harian Metro, Ketua Polis Daerah Taiping, Asisten Komisioner Osman Mamat berkata hasil siasatan mendapati bahawa kejadian video yang tular terbabit berlaku di Kamunting dan mula mendapat perhatian netizen semalam.

Dia pakai gelang pink lepastu cabut sebab nak keluar ! Tolong lah jangan bodoh pic.twitter.com/9BMykVSPBA

Tambahnya lagi, pihak polis berjaya mengesan lokasi remaja yang didapati menanggalkan gelang kuarantin tanpa kebenaran Kementerian Kesihatan Malaysia (KKM). Remaja itu difahamkan sudah menjalani ujian calitan pada Sabtu lalu namun keputusannya masih belum diperoleh.

Kompaun tersebut dikeluarkan ke atas remaja terbabit kerana dia melakukan kesalahan di bawah Peraturan 16 Peraturan-Peraturan Pencegahan dan Pengawalan Penyakit Berjangkit (PPPPB) (Langkah-Langkah Di Dalam Kawasan Tempatan Jangkitan) (Pelan Pemulihan Negara) 2021.

Selamba tayang beli barangan pakai ‘gelang pink’, tindakan wanita ini buat netizen tidak senang. Klik pautan di bawah.

Selamba Tayang Beli Barangan Pakai ‘Gelang Pink’, Tindakan Wanita Ini Buat Netizen Tidak Senang


Gara-Gara Dipanggil ‘Mak Cik’, Remaja Ini Dibelasah Oleh Wanita Berusia 40 Tahun

Istilah ‘mak cik’ atau ‘pak cik’ sering digunakan oleh kebanyakan orang di Asia. Ia melambangkan tanda hormat kepada mereka yang lebih tua daripada kita.

Di barat, budaya ini sedikit berbeza apabila sesetengah daripada mereka di sana lebih selesa memanggil orang, tidak kira tua atau pun muda, dengan panggilan nama pertama.

Bagaimanapun, walaupun budaya ini sudah sebati di Asia, bagi sesetengah orang, ia dianggap sesuatu yang kurang ajar jika seseorang itu belum berkahwin atau mahu merasa dirinya muda.

Itulah yang terjadi di Etah, India apabila seorang remaja berusia 19 tahun dipukul oleh seorang wanita berusia 40 tahun setelah memanggil wanita itu dengan panggilan ‘mak cik’.

Menurut Times of India, remaja itu dengan sopan menyapa, “Maaf, mak cik,” di pasar yang penuh sesak, dengan harapan wanita yang disapa itu akan memberinya ruang untuk berjalan.

Namun, lain pula yang dia dapat. Wanita berusia 40 tahun itu mengecam dan menampar remaja terbabit sehingga tercetusnya pertengkaran yang menarik puluhan orang menjadi penonton.

Sementara itu, seseorang penonton telah bertindak merakam kejadian terbabit yang kemudiannya viral di media sosial.

Pegawai rumah stesen Kanchan Katiyar berkata kepada Times Of India bahawa remaja dan wanita berusia 40 tahun itu telah dibawa ke balai polis dan tidak lama selepas itu dibebaskan.

Terdahulu, seorang remaja dengan nama ‘Corona’ telah dibelasah oleh penduduk di India. Klik pautan di bawah untuk membaca.

Dipanggil ‘Corona’, Wanita Ini Dibelasah Hingga Pengsan Oleh Penduduk India

Saintis Dakwa Cara Hidup Yang Kotor Buat Rakyat India Kebal Daripada COVID-19


Remaja Dirogol Dalam Lokap, 11 Pegawai Polis Cuai Jalankan Tugas Berdepan Tindakan Disiplin

Kejadian rogol melibatkan gadis berusia 16 tahun di lokap balai polis di Miri telah menjadi perhatian netizen. Difahamkan, seramai 11 pegawai kanan polis dan berpangkat rendah berdepan tindakan disiplin berhubung kes tersebut.

Menurut Pengarah Jabatan Integriti dan Pematuhan Standard (Jips) Bukit Aman, Zamri Yahya mengatakan pegawai yang didapati cuai dalam menjalankan tugas mereka akan diturunkan pangkat atau dibuang kerja.

Sebelum ini, dua orang anggota polis yang bertugas pada waktu kejadian telah digantung tugas. Untuk pengetahuan anda, mangsa berusia 16 tahun dipercayai telah dirogol oleh seorang tahanan lelaki pada 9 Januari lalu.

Difahamkan, tahanan lelaki (suspek) yang berusia 19 tahun telah dituduh di bawah Seksyen 376 Kanun Keseksaan. Ketika ini, sebanyak dua laporan polis telah diterima berhubung kejadian termasuk laporan daripada seorang anggota polis dan mangsa rogol.

Malah, kedua-dua kertas siasatan yang dibuka telah dirujuk kepada Timbalan Pendakwa Raya. Apakah pendapat anda akan isu ini?

Sementara itu, kami kongsikan artikel yang sedang ‘trending’ di The Vocket pada pautan di bawah ini.

Bangga Cium Bibir Adik Angkat, Tindakan Lelaki Ini Ditegur Penceramah Bebas

Pemandu Wanita Dakwa Diganggu Ketika ‘Roadblock’, Bukit Aman Gantung Tugas Dua Pegawai Polis


AI Gahaku Popular Di Twitter, Bolehkan Pengguna ‘Transform’ Gambar Persis Zaman Renaissance

Sejak akhir-akhir ini dapat dilihat semakin banyak laman yang mampu menyunting gambar pengguna kepada beberapa efek menarik menggunakan teknologi artificial intelligence (AI).

Terbaharu, tular sebuah laman iaitu AI Gahaku dimana laman ini mampu menyunting gambar yang dimuat naik anda kepada gambar Zaman Renaissance.

Laman ini dilihat menjadi lebih popular selepas mulai tular di Twitter serta membuatkan para netizen teruja. Berikut antara gambar yang dikongsikan di Twitter malalui efek daripada laman AI Gahaku.

Try buat muka renaissance korang!!!Nak tengok!!!#AI画伯https://t.co/i0XWa4CNks

— Megat 'Adli is at home (@TheFunSizeGuy) April 1, 2020

He called me bottom caucasion 🤥☹ https://t.co/Vs1gqv37FB pic.twitter.com/CVmVKf6gOl

Shahrul atau Alexandrul pic.twitter.com/lGP5f1SemK

— Sha'h ahr Rhul (@shahrulisasi) April 1, 2020

Anda juga boleh melakukannya dengan klik di sini untuk ke laman rasmi AI Gahaku. Apa yang perlu anda lakukan adalah memuat naik gambar anda ke laman ini seterusnya laman ini akan memproses gambar sebelum gambar versi Zaman Renaissance sedia untuk dikongsi. Turut ditawarkan bersama adalah filter yang membolehkan anda menghasilkan gambar yang lebih menarik. Menarik bukan?

Tular sebelum ini aplikasi remini dimana anda berpeluang jelaskan kembali gamar blur anda untuk kembali jelas.

Seperti Magik, Aplikasi Hebat Ini Mampu Jelaskan Kembali Semua Gambar ‘Blur’ Anda

Lelaki Ini Pamer ‘Skills’ Suntingan Gambar Persis Anime Tarik Perhatian Ramai


Remaja Indonesia Sesat 49 Hari Di Laut Berjaya Diselamatkan

Pernahkah anda memikirkan kehidupaan anda di lautan sekiranya tersesat seorang diri di lautan selama 49 hari? Pasti sukar bukan? Jika kami, tersesat seorang diri di lautan selama 7 hari mungkin sudah tidak mampu untuk bertahan hidup.

Walaubagaimanapun, lain ceritanya dengan Aldi Novel Adilang, remaja berumur 19 tahun yang berasal dari Indonesia ini. Niat beliau yang pada mulanya untuk keluar bekerja sebagai penjaga lampu bagi menarik perhatian ikan bertukar kepada misi menyelamatkan diri setelah tali yang ditambat beliau terputus berikutan angin yang kuat pada 14 Julai.

Hasilnya, beliau telah dibawa arus seterusnya membuatkan beliau jauh 1,200 batu daripada perkampungannya.  Difahamkan beliau berjaya hidup seorang diri di lautan selama 49 hari di lautan sehingga diselamatkan oleh pasukan penyelamat Indonesia di perairan berdekatan Osaka.

Mengulas mengenai bagaimana Aldi Novel mampu bertahan, Aldi mengatakan beliau turut menguasai ilmu perairan termasuk cara untuk mendapatkan ikan. Berbekalkan beberapa kayu yang dibawa, beliau turut menggunakannya untuk menghasilkan api untuk memasak. Kehidupannya secara tidak langsung berjaya membuatkan kami terbayang filem ‘The Life of Pi’ dalam dunia sebenar.

Seusai Aldi Novel diselamatkan, beliau telahpun diberi beberapa bekalan makanan serta bergegas dibawa ke hospital berdekatan untuk pemeriksaan lanjut. Lebih memeranjatkan ramai, beliau berjaya ditemui dalam keadaan selamat tanpa sebarang masalah komplikasi kesihatan selepas 7 minggu di lautan.

Kini beliau telahpun dibawa untuk bersama keluarga di Manado, Indonesia. Setakat ini, beliau masih lagi dalam tempoh rehat selepas mengalami sedikit trauma daripada insiden yang berlaku. Tahniah Aldi Novel! Anda sememangnya remaja yang hebat. Tidak ramai remaja dengan umur sebaya anda mampu melalui cabaran ini dengan jayanya.

Ikuti temubual dibawah untuk mengetahui dengan lebih lanjut mengenai pengalaman Aldi Novel sepanjang 49 hari di lautan.


Remaja Ini Belanjakan Lebih RM100,000 Untuk Kelihatan Seperti David Beckham

Selepas anda lihat gambar lelaki ini, anda pasti akan tertanya-tanya belah mana yang sama seperti David Beckham. Jack Johnson berusia 19 tahun sangat obses dengan David Beckham sehingga setakat ini dikhabarkan beliau sudah membelanjakan lebih 20,000 pound (lebih RM100,000) untuk kelihatan seperti idolanya itu.

Remaja yang tidak bekerja itu telah melakukan banyak pembedahan plastik termasuk suntukan Botox, rawatan gigi, suntikan pada bibir da banyak lagi menggunakan wang yang beliau pinjam dari bank. Ya, beliau menggunakan wang pinjaman untuk membuat kesemua pembedahan ini.

Beliau kini dalam usaha untuk membuat pembedahan gastric band untuk memastikan beliau mendapat susuk tubuh menawan seperti Beckham kerana bagi beliau, saiz tubuh beliau yang sekarang ini menjadi penghalang untuk beliau menjadi seperti Beckham sepenuhnya.

Pastinya sukar untuk menjadi seperti idola anda apabila anda langsung tidak sama seperti idola anda itu. Seperti yang diberitahu hos rancangan dalam video di bawah ini, struktur tulang muka Jack langsung berlainan dari David Beckham. Beliau nampak lebih seperti Miley Cyrus berbanding David Beckham. Anda boleh lihat temubual Jack Johnson berkenaan kenapa beliau mahu sangat jadi seperti David Beckham di video di bawah. Don’t stop believing !


Remaja Ini Cuma Perlukan Kurang Dari 24 Jam Untuk ‘Jailbreak’ iPhone 7 Kepunyaannya

Apple mungkin baru sahaja mula menjual iPhone terbaru mereka seawal minggu lepas. Ternyata Apple tidak perlu menunggu lama setelah seorang remaja mengesahkan berjaya menggodam sekuriti Apple iPhone 7 tidak kurang daripada 24 jam.

Remaja yang dimaksudkan adalah Luca Todesco, atau lebih dikenali dengan nama samaran ‘qwertyoruiop‘. Remaja berusia 19 tahun ini mungkin masih muda pada umurnya namun sangat dikenali ramai dalam dunia jailbreak.

Jailbreak bakal membolehkan pengguna mendapatkan aplikasi yang tidak disahkan dengan lebih mudah serta membolehkan pengguna menggubah setting OS. Todesco turut menyertakan bukti dimana beliau berjaya ‘jailbreak’ iPhone 7 kepunyannya.

Berdasarkan apa yang dilaporkan Todesco, iPhone 7 sememangnya hadir dengan sekuriti yang lebih ketat namun bukanlah bermakna telefon dimana Apple mengesahkan sebagai ‘the best, most advanced iPhone ever’ ini 100% selamat.

Dalam pada itu, Luca Todesco masih dalam dilema sama ada untuk melaporkan ataupun tidak mengenai bug yang ditemuinya pada iPhone 7 kepada Pihak Apple. Sejumlah wang yang besar telah dijanjikan Apple buat mereka yang berjaya menggodam iPhone terbaru mereka.

Mungkin disebabkan sayang dengan hasil kerja beliau serta lebih berminat untuk menyebarkan penggunaan ‘jailbreak’ di kalangan iPhone user, Luca Todesco setakat ini tidak berminat untuk melaporkannya kepada Pihak Apple.


Remaja Ini Kongsi Cara Buat ‘Six Pack’ Dengan Hanya Bermain Video Game

Memiliki badan yang ideal adalah impian semua orang. Ada yang sanggup menjalani diet ekstrim atau menghabiskan ribuan ringgit untuk memiliki bentuk badan yang mereka impikan. Manakala yang lain pula mengotakan impian mereka dengan hanya bersenam.

Namun, lain sedikit bagi remaja ini. Dia berjaya menurunkan berat badan dan memiliki tubuh yang sasa dengan hanya bermain permainan video dengan kerap. Tidak pasti bagaimana ini boleh berlaku, tetapi remaja ini mengakui perkara tersebut.

Seperti dikutip dari media antarabangsa, seorang remaja Jepun berjaya menurunkan berat badan hanya dalam beberapa bulan selepas bermain game. Remaja itu kemudian berkongsi kisah kejayaannya menurunkan berat badan melalui akaun Twitternya yang disebut ‘kzm’.

オタクが半年間リングフィットをやった結果です。ご査収ください。 pic.twitter.com/gOxC5DeYC4

Dalam muat naik di laman Twitter, Kzm menunjukkan tubuhnya sebelum dan selepas bermain permainan video Ring Fit selama enam bulan. Muat naik tersebut kemudiannya mendapat perhatian orang ramai dengan lebih daripada 23,700 ciapan balas dan 82,200 tanda suka.

“Ini adalah hasil dari seorang kutu bermain Ring Fit selama setengah tahun,” tulisnya dalam bahasa Jepun.

Kzm mengakui bahawa dia menjadikan permainan Ring Fit sebagai rutin sejak November tahun lalu bagi menjaga tubuh badannya sepanjang tempoh perintah berkurung disebabkan pandemi COVID-19.

Dalam foto yang dikongsi olehnya, pada bulan November 2019, kelihatan Kzm mempunyai masalah dengan bentuk badannya. Sementara itu, dalam foto yang diambil pada bulan Julai 2020, tubuhnya kelihatan lebih kurus dan sasa.

Kzm juga telah berkongsi kepada umum yang bertanya secara terperinci bagaimana sebuah permainan video mampu untuk menurunkan berat badan. Dia memberitahu bahawa terdapat jangka masa yang perlu dimainkan dan jumlah kalori yang dibakar setiap sesi permainan.

Menurut sumber berita antarabangsa, pada bulan Julai Kzm telah bermain selama lebih dari 100 jam, berlari sejauh 175 km dan membakar 21,000 kalori. Walaupun begitu, sebahagian netizen mengaku tidak mempercayainya dan menuduh dia menipu kerana mahu mempromosikan permainan tersebut.

Untuk bacaan lanjut, klik pautan di bawah.

TMJ Kongsi Cara Sebenar Turunkan Berat Badan Sehingga 22 KG

‘Bawang Putih Dan Madu’ Bantu Lelaki Ini Turun Berat Badan Sehingga 4KG Sepanjang PKP

Restoran Ini Wajibkan Pelanggan Untuk Timbang Berat Badan Sebelum Memesan Makanan


Remaja Ini Telah Menguasai 14 Bahasa Asing. Kami Sangat Kagum.

Gayatri Wailissa, gadis berusia 16 tahun ini menarik perhatian kami dengan kebolehannya menguasai 14 bahasa asing.

Anak kelahiran Indonesia dari pasangan Deddy Darwis Wailissa dan Nurul Idawaty ini mampu bertutur tanpa berkursus dalam mana-mana jurusan bahasa sekalipun.

Hebat cara Gayatri mempelajari semua bahasa yang digemarinya. Dia hanya mendengar lagu, menonton filem, berbicara di hadapan cermin serta menggunakan kamus untuk menguasai bahasa asing.

Pencapaian yang dimiliki Gayatri Wailissa terhenti bersama jasadnya yang membeku apabila mendiang menghembuskan nafas terakhirnya pada Khamis, 23 Oktober, 2014 di Jakarta, iaitu tempat di mana mendiang mengejar cita-cita menjadi seorang diplomat.


Remaja Ini Tolak Tawaran RM35 Juta Untuk Sertakan Iklan Pada Laman ‘Live’ COVID-19

Sekiranya dijanjikan tawaran sebanyak $8 juta (RM35 juta) hanya untuk meletak iklan pada laman web, pasti ramai yang tidak berfikir panjang untuk bersetuju dengannya. Namun lain ceritanya mengenai Avi Schiffmann yang baru sahaja berusia 17 tahun ini.

Kisah beliau mulai tular apabila Avi Schiffmann berjaya menjadi individu terawal menghasilkan sebuah laman web untuk orang ramai melihat statistik COVID-19 secara live.

Projek yang mulai dibuat sekadar untuk membantu orang ramai dan mencabar skil diri nampaknya berjaya mendapat sambutan hangat sekaligus mengumpul jumlah pelawat yang ramai seawal seminggu selepas dilancarkan.

Melihat kepada sambutan yang diterima, beliau kemudiannya pilih untuk tidak hadir ke sekolah seminggu semata-mata untuk memfokuskan kepada projek laman web yang dibangunkannya. Usaha beliau dalam membantu orang ramai nampaknya berbaloi setelah laman beliau iaitu nCOV2019 berjaya mengumpul lebih 350 juta pelawat tiga bulan sejak pelancaran pada Disember 2019.

Berjaya mengumpul jumlah pelawat yang tinggi, Avi Schiffmann nampaknya turut dilamar oleh syarikat pengiklanan yang sudi membayar sehingga $8 juta (RM35 juta) untuk menyertakan iklan pada laman web yang dihasilkan beliau.

Siapa sangka, remaja berusia 17 tahun ini telah menolak tawaran ini dengan mengatakan laman web yang dihasilkan bertujuan untuk membantu orang ramai mengetahui jumlah pesakit COVID-19 secara live.

Avi Schiffmann juga berpendapat beliau setakat ini tidak mempunyai keperluan untuk menerima tawaran yang mampu membuatkan beliau ‘bersara’ seawal usia 17 tahun sekaligus memilih untuk membiarkan laman web yang dilawati ramai ini bebas iklan.

Usaha beliau untuk membantu orang ramai telah menerima pujian ramai daripada netizen. Anda boleh tonton video di bawah untuk mengetahui lebih lanjut mengenai projek yang dibangunkan Avi Schiffmann sehingga mendapat perhatian media Bloomberg.

Ketahui juga kita harus bersyukur dengan cara pengendalian COVID-19 di Malaysia. Turut dikongsikan, WHO memilih Malaysia untuk menguji ubat bagi rawatan COVID-19.

Kenapa Kita Harus Bersyukur Dengan Cara Pengendalian COVID-19 Di Malaysia

WHO Pilih Malaysia Untuk ‘Menguji’ Ubat Bagi Rawatan COVID-19


Remaja Ireland Berusia 15 Tahun Dilaporkan Hilang Di Seremban

Seorang remaja dengan masalah pembelajaran dari Ireland dilaporkan hilang di Seremban semalam. Nora Quoirin yang berusia 15 tahun tiba di Malaysia Sabtu lalu untuk bercuti bersama keluarga selama dua minggu. Keluarga Nora dilaporkan menginap di Resort The Dusun Pantai Hill.

Statement The DUSUN management and staff are working with police to locate 15 year old Nora who disappeared from one of our guest houses on Sunday morning. We are extremely distressed and worried and pray for her safety. Our staff searched our 12 acre property all Sunday morning and then joined the police search of the surrounding area until 3 am this morning. We are giving what support we can to Nora’s family. We appeal to the community here on Pantai Hills and to the wider community to contact the Pantai police with any information they may have. Press contact for The DUSUN is Haanim, 012-232-0515

A post shared by  the Dusun (@thedusun) on Aug 4, 2019 at 6:56pm PDT

Menurut posting yang dimuat naik di Facebook bapa saudara Nora, Michael Agnew memberitahu anak saudaranya yang berusia 15 tahun itu didapati hilang semenjak semalam. Menurut laporan polis daerah Nilai, pihak resort melaporkan kehilangan Nora pada jam 1:30 petang Ahad lalu.

Menurut laporan daripada Bernama, misi mencari seorang remaja perempuan warga Ireland yang memasuki hari kedua hari ini diteruskan dengan tambahan sebanyak 40 anggota daripada platun Batalion 4 Pasukan Gerakan Am (PGA) Cheras.

Ini sekali gus menjadikan jumlah anggota yang terlibat mencari mangsa yang dikenali sebagai Nora Anne Quoririn, 15, yang dilaporkan hilang dari sebuah resort di Seremban semalam, sebanyak 159 anggota.

Setakat ini misi pencarian mangsa turut dibantu oleh pihak polis, bomba dan unit anjing pengesan (K9) dari Ibu Pejabat Polis Kontingen Negeri Sembilan. Anda yang mempunyai sebarang info boleh membuat laporan di balai polis berdekatan.


Remaja Kelantan Kena Denda RM2,000, Daki Bukit Tanpa Lengkap Dua Dos Vaksin

Beberapa remaja di Kelantan yang mendaki Bukit Panau dikenakan dengan kompaun berjumlah RM2,000. Kesemua mereka didapati bersalah kerana mendaki bukit tersebut dengan tidak melengkapkan vaksinasi COVID-19.

10 remaja terbabit yang berumur di antara 14 hingga 18 tahun telah ditahan oleh pihak berkuasa yang memantau pengunjung di sekitar Bukit Panau. Remaja terbabit ketika disoal siasat gagal menunjukkan bukti bahawa mereka telah menyelesaikan dua dos vaksin COVID-19.

Ketua Polis Daerah Tanah Merah, Deputi Superintendan Zainuddin Md Yusuf berkata kepada Harian Metro selain dadipada kompoun, terdapat juga beberapa pengunjung yang telah diberi amaran kerana leka dan tidak mengamalkan penjarakan sosial.

Tambah beliau lagi, tindakan telah diambil menurut Peraturan 16 Akta Pencegahan dan Pengawalan Penyakit Berjangkit 1988 (Akta 342).

Menurut peraturan, rakyat Malaysia yang layak menerima vaksin harus melengkapkan vaksinasi sepenuhnya sebelum mengambil bahagian dalam kegiatan rekreasi di tempat umum, selain mematuhi SOP seperti memakai penutup muka dan menjaga penjarakan sosial.

Vaksinasi dari sudut Islam yang anda patut tahu. Untuk bacaan lanjut, klik pautan di bawah.

Vaksinasi Dari Sudut Pandangan Islam Yang Anda Patut Tahu

Hanya Pelanggan ‘Wajib’ Divaksinasi Penuh, Bukan Pekerja Kedai Makan

Individu Terima Vaksinasi Lengkap Di Negeri Fasa 2 Boleh Rentas Daerah Dan ‘Dine-In’ Di Restoran


Remaja Korea Utara Dihukum Bunuh Selepas Kantoi Tonton K-Drama

Remaja di Korea Utara telah dihukum bunuh kerana menonton rancangan TV dari Korea Selatan, kata laporan yang diterbitkan oleh The Telegraph.

Kementerian penyatuan Seoul mendapat keterangan daripada lebih 500 pembelot Korea Utara dalam laporan baharu mengenai pencabulan hak asasi manusia oleh Pyongyang.

Ia termasuk laporan enam remaja berusia 16 dan 17 tahun yang berdepan hukuman mati kerana menonton rancangan TV Korea Selatan, menghisap dadah, dan peniaga yang menjual barangan Korea Selatan secara rahsia seperti kasut tumit tinggi dan kosmetik.

Satu keterangan mendedahkan bahawa seorang wanita hamil terbunuh selepas video menarinya di rumah dan menunjukkan gambar Kim Il-sung, yang memerintah Korea Utara dari penubuhannya pada 1948 hingga kematiannya pada 1994, menjadi tular, lapor Korea Herald.

Maklumat ini bagaimanapun sukar untuk disahkan kerana kekurangan akses ke Utara, tetapi ia serupa dengan laporan Pertubuhan Bangsa-Bangsa Bersatu, kumpulan pembelot, organisasi bantuan dan pakar mengenai Korea Utara.

Awal minggu ini, Yoon Suk Yeol, presiden Korea Selatan, berkata pelanggaran hak asasi manusia Korea Utara “harus didedahkan sepenuhnya kepada masyarakat antarabangsa”.

Laporan kerajaan Korea Selatan sebelum ini mengenai situasi hak asasi manusia di Utara diklasifikasikan dan tidak didedahkan kepada umum oleh pentadbiran Moon Jae-in, bekas presiden, yang menyebut keperluan untuk melindungi identiti pembelot yang memberi keterangan.

Moon dituduh oleh aktivis bahawa meletakkan usaha rundingan nuklear dengan Kim Jong-un mendahului kebimbangan hak asasi manusia.


Remaja Malaysia Adalah Yang ‘Paling Bosan’ Dalam Dunia

Remaja Malaysia adalah di antara yang ‘paling bosan’ di dunia, mengikut satu kajian yang baru dijalankan.

Mereka menunjukkan “tahap kebosanan paling tinggi”, menurut sebuah kajian antarabangsa yang dijalankan oleh MTV Asia di 26 buah negara dipanggil “Break Boring, Ignite Passion”.

Kajian ini melibatkan responden berusia 12 sehingga 24 tahun.

Remaja di Malaysia mencatatkan tahap kebosanan paling tinggi pada 83 peratus, diikuti oleh United Kingdom (79 peratus), Brazil (79 peratus), Singapura (78 peratus) dan Sweden (77 peratus).

Kajian itu juga mendedahkan hampir kesemua (97 peratus) 15,000 responden mengalami kebosanan, dengan 2 per 3 daripadanya mengalami kebosanan setiap minggu pada hampir suku hari pada setiap hari. Ini bermakna kira-kira 340 juta orang berusia 12 sehingga 24 tahun mengalami pelbagai tahap kebosanan pada masa sekarang.

“Keputusannya sangat memeranjatkan, mengambil kira generasi sekarang mempunyai akses terhadap teknologi dan pelbagai jenis konten tanpa batas, kami menyangka kebosanan mungkin berlaku sedikit sahaja dalam kehidupan remaja,” kata Ketua Antarabangsa MTV, Kerry Taylor.

“Memahami audien adalah penting terhadap bisnes kami, dan maklumat seperti ini hanya mengukuhkan lagi kepentingan inisiatif rentas platform yang menyerlahkan kreativiti penonton kami dan memberi inspirasi kepada mereka dengan memanfaatkan apa yang mereka minati.”

Dengan purata remaja sekarang mempunyai sehingga enam peranti berinternet, kajian MTV menunjukkan kebolehan memilih konten dengan lebih banyak dan luas serta pilihan media sosial dan informasi yang ada, sebenarnya boleh menyebabkan kebosanan, dalam masa yang sama, mengurangkannya.

Sebanyak 40 peratus daripada tinjauan berkata melayari internet tanpa tujuan adalah salah satu aktiviti yang paling membosankan dengan peratusan lebih besar berbanding menghadiri sekolah (39 peratus) dan bekerja (33 peratus).

BACA: Ini Caranya Untuk Hilangkan Bosan Di Pejabat

Remaja yang paling tidak berasa bosan tinggal di negara-negara seperti Rusia (56 peratus), Belgium (55 peratus), Indonesia (53 peratus), Hungary (52 peratus) dan Belanda (49 peratus). Kesemua 26 negara yang ditinjau melaporkan tahap kebosanan yang tinggi, dengan hanya Belanda berada di bawah paras 50 peratus.

Tiga situasi di mana anak-anak muda kerap mengalami kebosanan ialah ketika berada di rumah sebelum tidur (41 peratus), pada hujung minggu (33 peratus) dan semasa musim cuti (29 peratus).

Enam puluh peratus daripada anak-anak muda tidak suka berasa bosan. Malah, mereka benci kebosanan melebihi perasaan cemas (58 peratus), mempunyai jerawat (55 peratus), atau ketinggalan (trend) (54 peratus).

Walau bagaimanapun, menjadi pokai, gagal atau dimalukan adalah kebimbangan yang lebih besar.

Kajian MTV “Break Boring, Ignite Passion” telah dijalankan antara September 2014 sehingga Januari 2015.

BACA: Luahan Seorang Anak Yang Pernah Bosan Tapi Akhirnya Rindu Pada Bebelan Ibunya

LIKE dan FOLLOW Vocket di Facebook serta Instagram